
ALKULAUSE. 



Äidit joutuvat »kasvattamaan» lapsiaan enemmän 
kuin isät, koska he ovat enemmän heidän parissaan. 
Kaikki, mikä on omiaan helpottamaan äitien työtä, on 
siksi tervetulluitta. Siitä syystä alemme mielihyvällä 
tarttuneet eräisiin ulkolaisiin lähteisiin, joista tämä äitien 
kirja on muodostettu. Koska siinä käsitellään suhtautu- 
mista kouluiässä oleviin lapsiin, julkaistaan myöhemmin 
erikseen kirjanen varhaisempaa ikäkautta varten. Kenties 
saadaan kolmanneksi »Äidin kirjaksi» kumimallekin ikä- 
kaudelle sopivia kertomuksia, ehkäpä sen jatkoksi ko- 
koelma lasten tehtäviä ja askarteluja. 

Toivottavasti äideille on hyötyä näistä »Äidin kir- 
joista». 

Helsingissä joulukuulla 1922. 

Kotikasvatusyhdistys. 



LASTENKAMARISTA KOULUNPENKILLE, 



Tykkänään uusi elämänaste on alkanut lapselle sil- 
loin, kun hän ensikerran astuu yli kouluhuoneen kynnyk- 
sen. Tähän Qsti kuului hän yksinomaan vanhemmille. 
Hänellä ei, niin sanoaksemme, ollut muuta velvollisuutta 
kuin totella. Nyt tullaan häneltä vaatimaan enemmän. 
Hänestä täytyy tulla hyvä oppilas, joka tarkkaavasti 
kuuntelee opetusta, ajattelee ja oppii ulkoläksyjä. Tähän 
asti on hän saanut juosta kuin nuori varsa niityllä, nyt 
hänet valjastetaan ajoneuvojen eteen. Alussa on kuorma 
tosin kevyt, mutta vähitellen lisätään yhä taakkaa, kun- 
nes lopulta aika ja harjoitus ovat muodostaneet elimet 
niin vahvoiksi, että hän vahingotta voi suorittaa raskaita- 
kin tehtäviä, ja virkistysaikaa ei juuri lainkaan jää jäljelle. 

Oppivelvollinen on lapsi uuden oppivelvollisuuslain 
mukaan sen kalenterivuoden syksynä, jolloin hän täyttää 
seitsemän vuotta. Useat vanhemmat panevat lapsensa 
jo aikaisemminkin kouluun. Vahvoille ja terveille lap- 
sille se ei liene miksikään vahingoksi, mutta kyllä sairaal- 
loisille ja heikoille. Eräänkin heikon pikkutytön, joka ei 
vielä ollut kuuttakaan vuotta täyttänyt, täytyi kuitenkin 
vanhempiensa pakotuksesta mennä kouluun. Opettajatar 
koetti muutamia kuukausia parhaansa hänen kanssaan, 
mutta lähetti hänet viimein takaisin kotiin. Kaikesta hy- 
västä tahdosta ja opettajan ponnistuksista huolimatta hän 

ei ollut lainkaan edistynyt, itkenyt ainoastaan, ja lasten 
kyynelet ovat myös katkeria. Vuoden kuluttua tuli hän 
takaisin kokonaan muuttuneena. Hän oppi ilolla ja innolla, 
ja hänestä «tuli yksi parhaimmista. Vanhemmat! Tässä 
suhteessa kuuluu sääntö: »Ennemmin hiukan liian myö- 
hään kuin liian aikaisin!» 

Vaikka sielutieteellisesti täysin oppinutkin opettaja tekisi' 
parhaansa saattaakseen kouluopetuksen lapselle mielui- 
saksi, on ja pysyy kuitenkin eroitus kotielämän ja kou- 
lussaolon välillä tavattoman suurena. Tuntikausia tulee 
vapauteentottuneen lapsen istua alallaan ja kuunnella 
tarkkaavasti, tai ajatukset koottuina, puhua, kirjoittaa, 
piirustaa ja laulaa. Sen sijaan, että hän kotona sai puu- 
hailla oman mielensä mukaan, tulee hänen täällä tehdä, 
mitä käsketään. Onhan kotonakin täytynyt totella, mutta 
kuuliaisuuden vaatimukset koulussa ovat kuitenkin anka- 
rammat ja kovemmat. Sen saa aikaan tuo välttämätön 
koulukuri, sillä koulu ilman kuria on kuin mylly ilman 
vettä. Vieraassa talossa, vieraan lapsijoukon seurassa on 
lapsen nyt liikuttava ja otettava huomioon oppilastoverien 
yhteiselämän asettamat vaatimukset. Näissä olosuhteissa 
on itsestään selvää, että järkevät vanhemmat tekevät 
parhaansa helpoittaakseen lastensa siirtymistä kotielä- 
mästä koulunkäyntiin. 

Sopivana esivalmistuksena ei kuitenkaan ole pidet- 
tävä sitä, että vanhemmat koettavat opettaa lasta luke- 
maan, kirjoittamaan ja laskemaan. Emme voi estää sitä, 
että lapsi useinkin ei enää viimeisinä viikkoina ennen en- 
simmäistä koulupäivää osoita mitään oikeaa harrastusta 
entisiin leikkeihinsä. Pikku karhu, kuvakirja ja hevonen 
saavat olla rauhassa nurkassaan, ja pienokainen pitää ar- 
volleen alentavana leikkiä niillä. Sensijaan pyörii koulu 

alinomaan hänen ajatuksissaan. Hän piirtelee uudelle 
kivitaululle a, i, u, n, e, jne. ja totuttelee täyttämään kir- 
jalaukkuaan kirjoilla ja teroittamaan kivikynäänsä. Tuo 
oimakohtainen kouluinnostus on kiitettävä eikä sitä ole 
ehkäistävä. 

Aivan toista on kuitenkin, jos äiti luulee olevansa vel- 
vollinen jo kotona antamaan lapselle koulutietojen alkeita. 
On kyllä mahdollista, että erikoisen lahjakas lapsi voi jol- 
lakin tavoin oppia lukemaan ja kirjoittamaankin; sään- 
nöllisesti on se kuitenkin pelkkää töherrystä. Opettaja 
saa myöhemmin nähdä paljon vaivaa juurruttaakseen pois 
lapsen mielestä väärät opetukset ja rakentaakseen kaikki 
perustuksia myöten uudelleen oikeitten periaatteiden mu- 
kaan. Tuo esivalmistus tekee lapsille olon koulussa ikä- 
väksi. Kouluaineessa ei ole heille uutuuden viehätystä, 
he istuvat haukotellen ja ikävystyneinä kaikkitietävinä 
penkillään, eivätkä myöhemmin usein voi seurata toisia, 
vaan jäävät jälkeen. 

Koulunkäyntiin valmistamisen on oltava käytän- 
nöllistä! 

Kun lapsen kerran on viihdyttävä vieraassa koulu- 
huoneessa monien ikätoveriensa seurassa, ei hän enää saa 
aina riippua äidin hameenhelmoissa, vaan on hänen jossa- 
kin imäärin tultava itsenäiseksi. Raamattu ilmaisee tuon 
asian sanoilla: »Kun äiti on lapsen vieroittanut.» Äiti ei 
saa häntä enää liiaksi liekutella ja hemmoitella, vaan 
hänen on tiedettävä itse olevansa mies, voidakseen sitten 
tulla toimeen uudessa seulassa. 

Kuinka kiusallista onkaan, kun tuollainen pieni lelli- 
poika myöhemmin koulussa ei pysty itse edes ipukemaan 
päälleen ja riisumaan päällysvaatteitaan. Tuollainen 
»Onni oppimaton» herättää naurua pienissä katselijoissa. 

kunnes opettajatar tai ystävä häntä auttaa oikealle tolalle. 
Jos häntä kotona olisi totutettu nopeasti itse pukeutumaan, 
olisi häneltä koulussa jäänyt kokematta paljon tuskaa ja 
pilkkaa. — Jos lasten päällysvaatteissa ja lakissa ei ole 
nimeä, voivat ne helposti vaihtua joukkomylläkässä. 

Jotta lapsi oppisi yksin kulkemaan koulumatkansa, 
on ennen ensimmäistä koulupäivää, varsinkin kaupungissa, 
kuljettava usein lapsen kanssa hänen tuleva koulumat- 
kansa. Ylipäätään tulee lapsella ennen koulunkäyntiään 
olla jossakin määrin paikallistuntemusta. Näin ei ainoas- 
taan hänen tietopiirinsä laajene, vaan hän oppii myös 
välttämään katujen vaaroja, autojen ja raitiovaunujen yli- 
ajoa. Hän ei saa kulkea muiden katujen yli kuin sellais- 
ten, joilla on vapaa näköala, eikä milloinkaan juuri ajo- 
neuvojen edestä. Hän ei saa leikkimisinnossaan juosta 
kaduilla, vaan on hänen kuljettava rauhallisesti ajatukset 
koottuina. 

Jotta lapsi oppisi saapumaan oikeaan aikaan kouluun, 
on häntä totutettava ankaraan täsmällisyyteen. Voidaan 
esim. lähettää lapsi asialle, jolta hänen on minuutilleen 
jälleen palattava kotiin. Vaatetuksen suhteen on nouda- 
tettava mitä ankarinta järjestystä. Leikkikalunsa tulee 
hänen aina panna paikoilleen oppiakseen myöhemmin 
pitämään koulutarpeensa aina niin hyvässä järjestyksessä, 
että voisi ne löytää vaikkapa pimeässäkin. 

Paljon voi koti myös saada aikaan sopivalla tavalla 
edistämällä lapsen henkistä kehitystä. Peleillä ja kerto- 
muksilla elvytetään lapsep mie^kuvitusta toimintaan. Ku- 
vien ja todellisuuden tarkkailusta kasvavat havaintokyky 
ja käsitevarasto. Hyvä kuvakirja on oikea aarre lapsen 
sielun kehittymiseksi. Siksi älköön ostettako mitään hal- 
pahintaista romutavaraa, vaan ainoastaan taiteellista ja 



kelvollista. Havaintokykyä voidaan myös kehittää huvi- 
retkillä merkkipaikoille, vuorille, museoihin jne,, kauneus- 
aistia taas esim. hyvällä musiikilla. Musikaalinen lapsi 
oppii helposti ulkoa sävelmiä, jotka ihastuttavat hänen 
mieltään ja kehittävät varhain hänessä sävel-, rytmi- ja 
tahtiaistia. 

Kiitollinen on koulu äidille, joka on totuttanut lap- 
sensa puhumaan selvästi ja oikein. Änkyttävä ja puhees- 
saan huolimaton lapsi, joka kotona on aina vain puhunut 
murretta ja vain puolittain ymmärtää kirjakieltä, on estä- 
mässä edistystä koulussa. Lapsi oppikoon puhumaan ja 
vaikenemaan, kumpaakin ajallansa. Lörpöttelevällä lap- 
sella ei ole tarkkaavaisuutta eikä kykyä keskittää ajatuk- 
siaan riittävästi voidakseen seurata opettajan opetusta. 

On oikea hyvätyö koulunkäyntinsä aloittavalle lap- 
selle opettaa häntä jo kotona tottelevaisuuteen. Se kehit- 
tää kaikkia inhimillisiä hyviä ominaisuuksia, mutta eten- 
kin tahtoa. Lapsi, joka on tottunut täsmälliseen, ilomieli- 
seen kuuliaisuuteen, tulee varmaan myös saamaan parem- 
pia todistuksia kuin tottelematon ja velvollisuutensa lai- 
minlyövä. 

Vanhempien on kuvattava kouluaikaa lapselle kau- 
niina ja oppimista toivomisen arvoisena asiana. Ei kos- 
kaan tule antaa opettajasta minkäänlaista pelkoa herättä- 
vää kuvaa: »Varropa, pian joudut kouluun, siellä saat 
kerrankin nähdä!» sanoo moni äiti, ymmärtämättä, että 
hän siten antaa todistuksen kyvyttömyydestään kasvat- 
tajana ja riistää opettajalta lapsellisen luottamuksen kal- 
lisarvoisen aarteen. Vanhempien tulee mieluummin ker- 
toa tulevalle koulumiehelle kaikenlaista hauskaa omalta 
koulua j altaan, jotta lapsi iloisella mielellä pääsisi koulun- 
käyntinsä alkuun. — Kaikki alkuhan on vaikeaa, mutta 

oikeassa alussa piilee useinkin oivallinen jatkokin. Ja 
toivovathan kaikki, eivätkä vain kunnianhimoiset vanhem- 
mat, että lapsen koulussakäynti jatkuisi ja päättyisi me- 
nestyksellisesti. 



KOULU JA KOTI. 

Se, kellä on lapsia, 'toivoo myös, että heistä tulee jota- 
kin kunnollista. Koko lapsen kasvatusta eivät vanhemmat 
kuitenkaan voi ottaa omiin käsiinsä. Kaikki sivistyskan- 
sat ovat sitä varten muinaisista ajoista alkaen perustaneet 
kouluja. SiMä kasvatuksella emme tarkoita vain johda- 
tusta hyvään ja totuttamista kaikkiin hyveisiin, siis suun- 
nitelmallista, määrätietoista kehitystä täydellisyyteen, — 
mikä jiohtaa rehellisen ihmisen kaipaamaan lunastusta — 
vaan myös kaikkien lapsessa uinuvien taipumusten kehi- 
tystä, varsinkin antamalla lapselle määrätty määrä tie- 
toja ja opettamalla hänelle määrättyjä taitoja ja tottu- 
muksia. 

Kun vanhemmilla kuitenkaan joko ei ole aikaa tai he 
muuten yleensäkin oman sivistysasteensa ja vähäisen 
opetuskykynsä takia eivät voi opettaa lapsiansa, jättävät 
he sentähden määrätyksi ajaksi lapset koulun- kasvatetta- 
viksi, ja (toivovat lasten kouluajan päätyttyä omaavan 
tarpeellisen tieto- ja taitomäärän. Koulu on siis vanhem- 
pien palvelija ja sijainen, ja sen tehtävänä on tukea kodin 
kasvatusta. Kodin ei silti tule lyödä laimin kasvatusvel- 
vollisuuksiaan kouluakäyvänkään lapsen suhteen. Selvästi 
sanookin eräs kasvatustieteilijä: »Kasvatus on kodin teh- 
tävä; siellä se saa alkunsa ja sinne se suurimmaksi osaksi 
keskittyy.» Kotikasvatus alkaa jo lapsen ollessa puoli- 

vuotias, niin, jo lapsen syntyessä. Ensin on sen tehtävänä 
vain ruumiinhoito, (lapsen luonnollisten tarpeiden säännöl- 
linen ja tarkoituksenmukainen tyydytys, yms. Vanhem- 
mat antavat herttaisessa arkituvassa, missä mikään kou- 
I lintunne ei vielä ole painostamassa, lapsille ensimmäisen 
opetuksen. Rakkaassa kodissa saavat he ensimmäiset 
maantieteelliset ja luonnontieteelliset tietonsa. Joutues- 
saan kosketuksiin lähimmäistensä kanssa oppivat pieno- 
kaiset pian tuntemaan uskonnon ja siveyden alkeellisem- 
mat periaatteet. Kaikenlaiset leikit totuttavat heidät val- 
tiolliseen järjestykseen ja lakien pyhyyteen. Vuosi vuo- 
delta lisääntyy havaintojen ja elämysten kautta ilmaisu- 
ja käsityskyky ja sanavarasto. Kun lapsi tulee kouluun, 
ei hänen sielunsa enää ole mikään kirjoittamaton lehti. 
Eräs kasvatuskirjailija sanoo: »Opettajan tulee lähteä 
siitä edellytyksestä, että hänen oppilaissaan koko elämän- 
käsitys jo on sielun aurinkona noussut, mutta valaisee 
vielä hämärästi.» 

Koulun tehtävänä on nyt huolehtia siitä, että tuo hä- 
märyys väistyy kirkkaan auringonpaisteen tieltä, että 
lapsen sielussa syntyy selviä käsitteitä, että lapsi omak- 
suu itselleen niin paljon tietoja ja kykyjä, kuin hänen ke- 
hitysasteensa sallii ja myöhemmän elämän tarpeet vaati- 
vat. — Mutta hyvä koulu pyrkii vielä korkeammalle. Se 
ei huolehdi ainoastaan siitä, että lapsi jotakin tietää, vaan 
myös, että hänestä jotakin tulee. Koulu ei saa kiinnittää 
huomiotaan vain tietojen ja taitojen jakamiseen, ei vain 
oppineisuuteen ja elämässä tarvittaviin taitoihin, vaan' sen 
on kehitettävä myös miehuutta, yhteishenkeä, isänmaan- 
rakkautta, tapojen puhtautta, jumalanpelkoa. Tietokehi- 
iystä arvokkaampana on pidettävä tahdon ja luonteen 
kehitystä, sydämen jalostamista. Kasvatus ja opetus yh- 

dessä muodostavat koulun tehtävän; molemmilla on sama 
tarkoitus, nim. jahtaa lasta siihen, että hän koko elämänsä 
kululla kirkastaa Jumalaa s. o. kaikkialla toimii ja ajat- 
telee Jumalan sanojen mukaisesti. Jumalan sanan ydin 
ja kirkkain ilmestys on evankeliumi, siksi tuleekin kou- 
lussa Vapahtajan sanojen valon loistaa kaiken muun ylä- 
puolella. Elämänyhteydestä Hänen kanssaan saavuttavat 
lapsemme korkeimman ihmisyyden ja oikean sielunrau- 
han. 

Koululla ja kodilla on siis sama kasvatuspäämäärä. 
Molemmat pyrkivät eri tavoin kehittämään lasta samaan 
suuntaan. Tuleeko nyt molempien samaan suuntaan vai- 
kuttavien voimien työskennellä yhdessä, toinen toisensa 
rinnalla, rauhallisessa yhteisymmärryksessä, riippumatta 
kuitenkaan toisistaan, vai tuleeko niiden suorittaa työnsä 
alituisen henkisen vuorovaikutuksen kautta? Luonnolli- 
sesti on kasvatuksen menestymiselle jälkimäinen työtapa 
edullisin. Luottamuksen, kunnioituksen, rakkauden ja 
sydämellisyyden tulee vallita yhtä hyvin vanhempien ja 
opettajain kuin kasvattajan ja lapsenkin välillä. Tuollai- 
nen persoonallinen side on oikealle ilimiskehitykselle kor- 
vaamattoman arvokas. 

Joka tapauksessa on näiden molempien voimien vai- 
kutuksen alaisena olevalle kasvatettavalle tuollainen asial- 
linen suhtautuminen paljon parempi kuin vihamielinen 
suhde. Mutta usein ei opettaja huomaakaan vanhemmissa 
hehkuvaa salaista vihaa häntä kohtaan, sillä vanhemmat 
pidättyvät ymmärrettävistä syistä avaamasta hänelle 
sydäntään. 

Tuollainen jyrkkä vihamielisyys koulun ja kodin vä- 
lillä syntyy usein oppilaan ala-arvoisen kyvyn tähden. 
Vanhemmat yleensä eivät arvioi lastensa lahjakkuutta 

liian alhaiseksi. Arnerikalaiset esim. sietävät paljon mie- 
luummin, että heidän lapsensa on ilkeä kuin tyhmä, ja 
harvassapa lienevät ne suomalaisetkin vanhemmat, jotka 
huomaisivat lastensa älyn heikkouden. Muudan opettaja 
kertoo eräästä tytöstä, jota hänen oli kohdeltava mitä 
suurimmalla hienotunteisuudella, jottei olisi tuolta aralta 
olennolta sammuttanut vihneistäkin rohkeuden kipinää 
saattamalla julki hänen tietämättömyytensä. Kun tyttö 
sitten pääsi pois koulusta, tahtoi isä panna hänet kauppa- 
alalle. Opettajan vihjaistessa isälle, että tyttö paremmin 
pystyisi johonkin helpompaan toimeen, sanoi tämä häm- 
mästyneenä: »Etteikö meidän Elsalla olisi lahjoja? Puo- 
lentoista vuoden vanhana osasi hän jo toki laskea kah- 
teentoista saakka ja neljänvuotiaana aakkoset kuin viisi 
sormeaan. Silloin täytyy varmaankin koulussa olla ollut 
jotakin vinossa. Lahjoja häneltä ei missään tapauksessa 
puutu.» — Ehkä oli lapsi tullut tyhmälksi juuri liika aikai- 
sen lukemisen tähden. 

Vanhempien rakkaus tekee sokeaksi myös lapsen 
huonoon käyttäytymiseen nähden, Lasta koetetaan aina 
puolustaa ja opettajaa sensijaan syyttää. Mistään hin- 
nasta ei opettajan annettaisi lasta tehokkaasti rangaista 
tämän ilkeydestä. Harhaanjohdettu leski, jonka poika oli 
varastanut köyhältä suutarilta, sanoi ääneen itkien: »Ei, 
minä tunnen poikani paljon (paremmin kuin te muut yh- 
teensä. Tuollaistako meidän. Ville olisi tehnyt? Ei, sem- 
moista ei Ville ole tehnyt, eikä koskaan teekään!» Jos 
opettaja nyt rankaisee pientä veijaria, niin on hän — 
usein ainaiseksi — joutunut perheen vihoihin, ja mitä pik- 
kumaisin hänen persoonansa repostelu alkaa nyt. Hänet 
tehdään naurunalaiseksi lasten silmissä, hänen arvoaan 
koetetaan alentaa joka tavalla ja häntä kuvataan tuhmaksi 

koulumestariksi. Liitto, jonka koulun ja kodin, molem- 
pien kasvatustekijöiden, välillä tulisi vallita, on näin pu- 
rettu, ja yksimielinen kasvatus on tullut mahdottomaksi. 

Vaikkakin vanhemmilla ja opettajilla on eri maail- 
mankatsomus, niin voi heidän välillään kuitenkin näennäi- 
sesti vallita kohtalaisen hyvä yhteisymmärrys. Mutta 
oikeata luottamusta ei siinä ole, ja lapsen sielussa täytyy 
tällaisessa tapauksessa useinkin syntyä hyvinkin suuri ja 
tuskallinen ristiriita. Opettajan ei välttämättömäsi tar- 
vitse tahtoa pahaa, saattaapa hän aina huolellisesti vält- 
tää jokaista terävää ja kaksimielistä sanaa — mutta kui- 
tenkin vaikuttaa hän tuboavasti lapsen luonteeseen pel- 
källä persoonallisuutensa läsnäololla ja lapselle tuntemat- 
tomillakin teoillaan. Kasvattajilla täytyy olla sama 
maailmankatsomus ja samat kasvatus- ja elämänperiaat- 
teet. Mitä hyödyttää kaikki tieto, jos sielu saa vahingon! 
Siksi, vanhemmat, valvokaa, että kouluissanne pysyy 
teidän uskonne, ja että opettajat toimivat ja elävät oman- 
tunnon ja Jumalan rakkauden lakia seuraten. Kuten 
Luther oikein sanoi, on sellaisen (kunnollisen, todella kris- 
tillisen opettajan työ korvaamaton ja arvaamattoman 
kallisarvoinen. 

Kun nyt kertakaikkiaan ei aina ole vanhemmille mah- 
dollista saada mielensä mukaista -opettajaa lapsilleen, niin 
on kodin tehtävänä juuri mahdollisuuden mukaan tehdä 
vieras vaikutus tehottomaksi, silti alentamatta opettajan 
arvoa. Kuinka usein sattuukaan, että vanhemmat, joilla 
ei ole samaa poliittista vakaumusta kuin opettajalla, kyl- 
vävät lastensa sydämiin vihaa oivallista ja kunnollistakin 
opettajaa kohtaan! Kuinka usein »onkaan tapahtunut, että 
lasten omille lausunnoille ei ole silloin annettu mitään 
arvoa, vaan ovat vanhemmat menetelleet oman, ennakolta 

vihamielisen mielensä mukaan. Siten tuhotaan kuitenkin, 
ei vain opettajan, vaan myöskin vanhempain arvovalta. 
Voidakseen kasvattaa niin monta erilaisista kodeista ole- 
vaa lasta tarvitsee opettaja myös vanhempien arvonantoa. 
Vanhempien on jo oman etunsakin nimessä pidettävä 
kunniassa opettajan ammattia. 

Monien lapsiaan hemmoittelevien vanhempien koti- 
kasvatus on liian pehmeää. Ei siksi ole ihme, että opettaja 
heidän mielestään kohtelee heidän lastaan liian kovakou- 
raisesti. Liian höllä kasvatus vahingoittaa kuitenkin 
säännöllisesti enemmän kuin liian ankara. Jälkimäinen 
muodostaa luonteita, edellinen luo vain olemassaolon tais- 
teluun kykenemättömiä tunneihmisiä. Asteettain kohoa- 
vat vaatimukset oppilaiden ahkeruuteen ja itsenäisyyteen 
nähden kotitehtävien suorittamisessa muodostuvat useille 
vanhemmille ristiksi. Lasten korvilta tulisi vanhempien 
kuitenkin joka tapauiksessa salata huolehtimisensa veso- 
jensa mahdollisesta liikarasituksesta. Lamautuminen on 
nuorisolle paljon haitallisempi kuin ponnistus, jota ilman 
ei mitään tuloksia koskaan ole saavutettavissa. Paljon 
mieluummin tulee vanhempien sentähden jo ensimmäi- 
sestä koulupäivästä alkaen kiinnittää huomionsa siihen, 
että kotitehtävät aina suoritetaan huolellisesti ja ennen 
leikkiä, kohta koulusta tultua. — Varmaa kuria tulee opet- 
tajan myös ylläpitää koulussaan, se on luonteen muo- 
dostukselle ehdottoman välttämätöntä. Älkööt vanhem- 
mat siksi heti valittako rangaistuksista! Oikea, terve, 
nuori lapsi ei ole mikään pikkuvanha ja mallikelpoinen 
olento, hän tekee poikamaisia kepposia, ja niistä täytyy 
rangaista. Näitä rangaistuksia, joita oppilaalle annetaan, 
pitävät monet vanhemmat suorastaan loukkauksina per- 
hettä kohtaan. Mutta tuollainen rangaistus on säännölli- 

sesti oikea hyvätyö. Jos vanhemmat saavat kuulla, että 
heidän lastaan on rangaistu, niin tulee heidän kehoittaa 
lastaan vastaisuudessa olemaan uskollisempi ja tottele- 
vaisempi. Rangaista vielä lasta kotonakin, on yhtä nu- 
rinkurista, kuin vihastua opettajalle hänen rankaisemi- 
sestaan. Sillä edellisessä tapauksessa tekevät vanhem- 
mat lapsesta umpimielisen, joka ei puhu kotonaan mi- 
tään tai valehtelee vanhemmilleen; jälkimmäisessä taas 
he vähentävät opettajan arvovaltaa. 

Lasten menestys koulussa riippuu paljon siitä, ovatko 
he kotona oppineet järjestykseen, täsmällisyyteen, ahke- 
ruuteen M velvollisuuksiensa täyttämiseen. Pienestä pi- 
täen on lapsia totutettava ottamaan asiat vakavalta kan- 
nalta. Kaiken tulee olla oikeilla paikoillaan. Heidän täy- 
tyy osata tehdä pienetkin työnsä suurella uskollisuudella, 
he eivät saa tehdä mitään puolinaista, heidän tulee oppia 
osoittamaan kärsivällisyyttä ja kestävyyttä vaikeissakin 
tilanteissa! — Ravinnon ja vaatetuksen tulee olla yksin- 
kertaisen ja riittävän, vaan ei ylellisen. Kun täydellisesti 
terve lapsi kykenee henkisestikin enempään, kuin sairaal- 
loinen ja hermostunut, tulee kodin suosia kaikenlaista 
ruumiinhoitoa. Liiallinen urheilu sensijaan tekee yksipuo- 
liseksi ja tyhmäksi. Järkevästi harjoitettuna se ei lisää 
ainoastaan ruumiillista vaan henkistäkin kuntoa. Leikkiä 
ja urheilua tulee siis kodin samoin kuin koulunkin har- 
rastaa. 

Jos koti tekee kaikkensa tehdäkseen lasten opettami- 
sen 'Opettajalle mieluisaksi, niin opettaa opettaja myös 
innolla ja mielihyvällä, ja lapset menevät joka päivä mie- 
lellään kouluun ja rakastavat opettajaansa kunnioittavalla 
rakkaudella, Kuinka ilahduttaakaan vanhenevan opetta- 
jan sydäntä, kun hänen jo täysikasvuisiksi ja itsenäisiksi 

tulleet oppilaansa aina tervehtivät häntä ystävällisellä hy- 
myilyllä ja liikuttavalla kiitollisuudella, ja kun 'hän näkee 
kehoittavien sanojensa olevan ja pysyvän heidän toimin- 
tansa ohjeena. 

Kun erikoiset kasvatustoimenpiteet tulevat välttä- 
mättömiksi, on opettajien parasta käydä vanhempien ko- 
dissa, osaksi kerrankin perinpohjaisesti neuvotellakseen 
o«ppilaan kasvatuksesta, osaksi saadakseen omin silmin 
nähdä, millaista oppilaan kodissa on. Tuollaisella koti- 
käynnillä saavuttaa opettaja helposti ja varmastä van- 
hempien luottamuksen. Vieläpä silloinkin, kun esim, 
rangaistuksen antamisessa opettajan puolelta on tapahtu- 
nut väärinkäsitys tai erehdys, lopettaa suullinen selitys 
muutamassa hetkessä vanhempien vastenmielisyyden. 

Vaikka opettajalla olisi virkatehtäviä miten (paljon 
tahansa, ei hän kuitenkaan saa laiminlyödä pyhää velvol- 
lisuuttaan käydä katsomassa vaikeasti sairasta tai kuo- 
levaa lasta. Älköön hän ryhtykö antamaan terveyden- 
hoitoneuvoja, vaan kehoittakoon lasta kärsivällisyyteen 
ja iloisuuteen, ja osoittakoon hänelle tietä kaikkivaltiaan 
Isän luo, joka tuntee meidät kaikki, rakastaa ja johtaa 
meitä, ja Vapahtajan, suuren lasten ystävän luo. 

Kun lapsi on lopettanut koulunkäyntinsä, eivät viisaat 
vanhemmat jätä tiedustelematta opettajan neuvoa elä- 
mäntehtävän valinnassa. Sillä monestakin opettajasta, 
joka on opettanut satoja lapsia, on aikojen kuluessa tullut 
ihmistuntija, joka paremmin tuntee lapsen lahjat kuin lä- 
heiset sukulaiset. 

Sopu tekee voimakkaaksi! Jos opettaja ja vanhem- 
mat tarjoavat toisilleen kätensä, niin tulee hyvin kehitty- 
nyt, oivallisesti koulutettu ja voimakasluonteinen jälki- 
polvi ilolla muistelemaan kaunista nuoruudenaikaansa ja 



IS 

omalta kohdaltaan osaa tuo polvi myöskin hyvin kasvat- 
taa tulevaa sukukuntaa. Sillä vanhemmilla ja opettajilla 
on jokaisessa pojassa jo tuleva isä ja jokaisessa tytössä 
kasvattava lasten äiti edessään. 



ÄITI JA LAPSEN KOULUTEHTÄVÄT. 

Ei mikään koulu voi tulla toimeen ilman läksyjä ja 
kotona suoritettavia tehtäviä. Tunnettua on, että vasta 
alituisen harjoituksen kautta tullaan mestariksi. Jos jokin 
asia on koulussa käyty läpi, niin pitää sitä kotona vielä 
harjoitella tai oppia se ulkoa. Ei yksikään ajatteleva opet- 
taja anna aivan uutta asiaa, jota lapset vielä eivät lain- 
kaan ymmärrä, kotityönä muistiin painettavaksi tai suo- 
ritettavaksi. Aiheina, joista lasten on esim. kyhättävä 
kirjoitelma, tulee olla vain heille tunnettuja asioita, niin 
ei lapsi esim. voi kirjoittaa aineita Australian kasvistosta, 
ennenkuin tarpeelliset havainnot ja käsitteet on hänelle 
selvitetty, mutta kaikenlaisista lapsuusajan tapahtumista, 
jotka kuuluvat lapsen ajatuspiiriin, voi ilman muuta vaa- 
tia kirjoitelmaa. 

Usein kuulee valitettavan, että kouluissa paljon ylite- 
tään kohtuullinen kotitöiden määrä. Tyttöjen esim. täy- 
tyy päivät päästään istua läksyjensä ääressä myöhäiseen 
yöhön asti, saamatta osakseen minkäänlaista nuoruuden 
iloa. Vaatia liiaksi lapsilta on joka tapauksessa vahin- 
gollista kun sensijaan kohtuullinen kotitehtävien antami- 
nen vaikuttaa edullisesti. Liika vähän on luonnollisesti 
myös pahasta. Sillä lapsen voimat kehittyvät vasta niitä 
käyttämällä, ja koulun tehtävänähän on kehittää lasta 
siksi, miksi hän taipumustensa mukaan suinkin voi tulla. 

Omaamatta terästettyä voimaa ei lapsi voi suoriutua ole- 
massaolon taistelussa. Nuorisolle on asetettava korkeat 
vaatimukset; yhä edelleenkin ovat jumalat määränneet 
otsa hiessä tehdyn työn edeltämään menestystä. »Totuu- 
den syvällä piilevästä lähteestä saa juoda vain se, joka 
täydellä todella etsii, vaivoja pelkäämättä», sanoo saksa- 
lainen runoilija Schiller. 

Koulutehtävien paljouteen ja vaikeuteen nähden on 
kodilla verrattain vähän vaikutusta, sensijaan paljon 
niiden suorittamisaikaan.ja -tapaan nähden. 

Muuttumattomana sääntönä pidettäköön, että koulu- 
tehtävät on suoritettava niin pian kuin suinkin mahdol- 
lista. Lapsi, joka on väsyksiin asti -ollut pallosilla tai tun- 
tikausia vanhempien asioilla, ei voi enää saada aikaan 
mitään kunnollista. »Ensin työ, sitten leikki», se olkoon 
aina periaatteena. Päivänvalossa ja virkein voimin on 
työskenneltävä, ei vasta myöhään illalla eikä aamulla 
varhain. Mieluisa tietoisuus siitä, että velvollisuus on 
tehty ja kaikki on valmiina, kirkastaa lapsen mieltä hänen 
leikkiessään, kun sensijaan ajatus, että tämän jälkeen 
vielä täytyy paljon toimittaa, heittää synkän varjon kaik- 
keen todelliseen leikiniloon. 

Kotona suoritettavien koulutehtävien esitystapa ja 
-muoto olkoot niin kauniit ja täydelliset kuin suinkin mah- 
dollista. Vanhemmat eivät saa hyväksyä mitään häti- 
köityä, huonoa kirjoitusta, mitään likatahroja eikä mitään 
ala-arvoista esitystä. Heidän on vaadittava tekemään sel- 
lainen työ uudelleen ja esitettävä vaatimuksensa ohella: 
»Sinun tulee kunnioittaa opettajaasi, mutta jos näytät hä- 
nelle tuollaista työtä, niin osoitat sillä olevasi aivan vä- 
linpitämätön hänen arvostelustaan, vieläpä suorastaan 
loukkaat häntä tuollaisella epäsiisteydellä, Sitäpaitsi et 

itse asiassa teekään töitäsi opettajaa varten, vaan omaksi 
kehitykseksesi. Myös on sinun kautta koko elämäsi teh- 
tävä kaikki niin hyvin kuin suinkin mahdollista.» 

Mitä sisältöön tulee, pitää lasten suorittaa tehtävänsä 
itsenäisesti, ilman äidin tai sisarusten apua. Heikkolah- 
jaisia lapsia saattaa kuitenkin tässäkin auttaa. Mutta apu 
ei saa tulla siinä muodossa, että suorastaan tehtävä rat- 
kaistaan lapselle valmiiksi, vaan on autettava lasta itse 
löytämään ratkaisu. Mallin kirjoittaminen lapselle on 
mielettömintä, mitä olla voi. Eikä ole edes sallittua antaa 
ajatuksia jonkin aineen valmistamiseen. Kopioiminen 
joistakin kirjoista on yihtä nurinkurista kuin tovereitten 
vihoistakin kopioiminen. — Jotta lapselle koulutehtävät 
tulisivat hauskemmiksi, pyydettäkään heitä joskus luke- 
maan kirjoituksensa tai lausumaan ulkoa luetun runon, ja 
älköön lyötäkö kiitoksen antamista laimin, mikäli kaikki 
todella -on ollut moitteetonta alusta loppuun asti. Tällä 
tavoin ei ainoastaan lisätä tietoja ja taitoja vaan lujite- 
taan myös luonnetta. Vain muodoltaan ja sisällöltään 
moitteeton työ saattaa tyydyttää koululaisenkin omaa- 
tuntoa. 

Vielä olisi puhuttava lasten lukupaikasta. Lapsi tar- 
vitsee hiljaisuutta ja mahdollisuutta koota ajatuksiaan 
valmistaessaan koulutehtäviään. Meluavien sisarusten 
täytyy hetkinen olla hiljaa tai mennä pihalle, kun ison 
veljen on valmistettava hyvä aine. Monessa kodissa ei 
lapsilla ole edes pöytää käytettävänään koulutehtäviään 
suorittaessaan, vaan heidän täytyy kirjoittaa ja laskea 
maaten permannolla tai polvillaan tuolin edessä ollen. 
Oivallisin paikka koulutehtävien suorittamiseen on va- 
loisa, iloinen lastenkamari kuvineen ja kukkineen. Vasta 
kun ulkonaiset edellytykset ovat olemassa, voi toivoa jo- 

takin kunnollista syntyvän. — Puolinaista ja epätäydel- 
listä ei ole suvaittava; niistä, jotka lapsena jotakin -moit- 
teetonta suorittavat, tulee myöhemmin ihmisiä, jotka 
eivät hutiloi, vaan tekevät perusteellista, kestävää työtä, 
joka tekijäänsä kiittää. 

Silloin on lapsella myös tehdessään hyvin työnsä 
oikeus toivoa saada työlleen opettajan hyväksyminen ja 
tunnustus, jos ei aina sanoin ja todistuksin, niin kuitenkin 
ystävällisen kiittävin katsein ja ilmein. Anteeksiantama- 
tonta on, jos opettaja ylipäätään ei perinpohjaisesti tar- 
kasta oppilaiden töitä. Muudan opettaja kertoo kerran 
käyneensä vierailulla oppilaansa isän, suuren leipomon 
omistajan luona. Tämä valitti kovin omaavansa liian 
vähän koulusivistystä. Hän sanoi joka päivä yhä enem- 
män ja enemmän huomaavansa, miten paljon häneltä 
puuttuu todellista sivistystä, ja että hän tietää vähem- 
män kuin ammattitoverinsa. »Vähimmin ei siihen ole syy- 
pää entinen opettajani. Hän antoi meidän olla kuten itse 
halusimme. Useimmiten ei hän antanut lainkaan läksyjä. 
Ja kun hän antoi aineita kotityöksi, ei hän tarkastellut 
niitä, eli silmäili hän niitä aivan ylimalkaisesti. En voi 
parhaalla tahdollanikaan häntä siunata, vaan kirota minun 
häntä täytyy katkeralla sydämellä, kun hän ei minua 
kohtaan edes suorittanut velvollisuuttaan tarkastaa koti- 
tehtäviäni.» Näin puhui tuo ymmärtäväinen leipomon 
omistaja. Ymmärtäväinen hän oli, koska tunsi sivistyk- 
sensä riittämättömyyden ja koska hän ei valittanut, että 
hänellä olisi ollut liian paljon, vaan liian vähän tehtäviä. 

Tukekaa sentähden, vanhemmat, tunnollista opettajaa 
hänen työssään ja kiinnittäkää koulu ja koti toisiinsa 
lujemmilla siteillä kuin täihän asti. Älkää pitäkö koulu- 
tehtäviä minään 'sivuasioina eikä minään vastenmielisenä 

taakkana, vaan lastenne tahdon- ja tiedonkehitykselle 
ehdottomana välttämättömyytenä! 

TODISTUKSET JA TUTKINNOT. 

Päästötodistuksella, jonka saatuaan lapsi astuu kou- 
lusta elämään, on suunnaton merkitys. Muut todistukset 
eivät ole niin tärkeitä. Vieläpä ne yllyttävät muutamien 
lasten kunnianhimoa ja toisia taas turhanpäiten masenta- 
vat. Joka tapauksessa ovat ne vanhemmille jonkinlaisena 
mittapuuna, jonka avulla he voivat arvostella lastensa 
edistystä verrattuna muihin samanikäisiin lapsiin, ja ne 
innostavat lasta usein tarmokkaampaan opiskeluun. 

Oppilaän onni ja onnettomuus riippuu monessa suh- 
teessa todistuksista. Voimakkaasti vaikuttavat ne hänen 
mieleensä — kohottaen tai masentaen. Etenkin juuri 
päästötodistus hyvine tai huonoine arvolauseineen vaikut- 
taa syvästi lapsen sieluun ja koskee läheltä rakastavien 
kasvattajien sydäntä. Riippuupa tulevan toimenkin valit- 
seminen osaksi todistuksista. Huono todistus on eräissä 
toimissa esteenä kautta koko elämän, kun sensijaan lois- 
tava todistus avaa ovet moneen kunnioitettavaan tehtä- 
vään. 

Mitenkä tulee nyt vanhempien suhtautua lastensa 
erilaisiin todistuksiin? Ei ole viisasta arvostella vain 
saavutuksen ja numeroiden perusteella, näyttää synkältä 
todistuksen ollessa huonon ja ylistää hyvää todistusta. 
Niin tekevät kunnianhimoiset vanhemmat — sillä loistava 
todistus imartelee perheylpeyttä ja huono taas alentaa 
perheen arvoa. Ennen kuin tuomitsemme, on meidän 
tutkittava, 

Ensinnä arvostelee opettaja oppilaan käytöstä: mi- 

tenkä lapsi on suhtautunut koulun kasvattavaan toimeen. 
Vasta toisessa sijassa esitetään opetustoimen hedelmät: 
missä määrin lapsi on voinut omaksua itselleen tietoa ja 
kykyä. 

Todistuksen alussa täytyykin huonompilahjaisillakin 
oppilailla olla vain hyviä arvosteluita. Laiskuus, röyhkeys 
ja hajamielisyys ovat koulussa kaksin verroin pahempia 
virheitä kuin kotona, sillä lapsi osoittaa siellä huonoja tai- 
pumuksiaan suuremmalle joukolle hänelle vieraampia 
ihmisiä ja opettajalle, jonka kuitenkin tulisi herättää hä- 
nessä kunnioitusta. Usein on todistuksessa oleva siveel- 
linen arvostelu ainoa, jonika vanhemmat opettajalta saa- 
vat lapsestaan. Jos tuo arvostelu on huono, niin tulee 
vanhempien lähemmin tutkia olosuhteita ja syitä voidak- 
seen korjata epäkohdat. Kaikkiin lapsen huonoihin tottu- 
muksiin on ensin haettava syytä itsestään. Jos pahan 
syytä ei muuten löydetä, on keskusteltava asiasta opetta- 
jan kanssa. Intohimoinen pallopeli, eläinten hoitaminen 
tai kokoaminen vaativat monelta lapselta aivan liian pal- 
jon aikaa ja voimia. Äidin liikarasitus tai hajamielisyys 
on usein syynä siihen, että lapset ovat huolimattomia, 
esiintyvät epäsiististi puettuina ja ovat epätäsmällisiä. 
Huonojen tovereiden kanssa seurustelu, jonka ikävät seu- 
raukset ilmenevät todistuksessa, on helposti rajoitetta- 
vissa. Lasten puolusteluja ei ole otettava huomioon, mi- 
käli todistus on oikeudenmukainen. Ei heikkolahjaisilla 
yhtä vähän kuin lahjakkaillakaan ole oikeutta laiminlyödä 
velvollisuuksiaan, siksi tuleekin todistuksen aina osoittaa 
käyttäytymisen moitteettomaksi. 

Aivan toisin on suhtauduttava tietoarvosteluihin. En- 
nenkuin kiitetään tai moititaan, on tiedettävä, minkälainen 
lapsi on kysymyksessä. Jos lahjakkaalla lapsella on hyvä 

todistus, ci häntä ole turhanpäiten liiaksi ylistettävä. Hän 
on tehnyt velvollisuutensa ja voi iloita työnsä hedelmistä. 
Varottakoon herättämästä lapsessa ylpeyttä, niin että hän 
alkaa pitää itseään muita parempina. Ei jokainen voi 
kestää ylistystä. Vanhempien ilo on hyvälle lapselle 
suurimman arvoinen. Kuinka monet vanhemmat ovatkaan 
myöhemmin katkerasti pettyneet, kun he hyvän koulu- 
todistuksen perusteelta luulivat lapsellaan olevan joitakin 
erikoisia kykyjä ja pitivät häntä liika hyvänä tähän tai 
tuohon toimeen. Kunnianhimoista lasta on hillittävä, 
hidasluontoista sen sijaan innostettava. Yleensä voi sa- 
noa, että tytöt tarvitsevat enemmän ohjia, pojat sensi- 
jaan kannustamista. Kuinka paljon onnettomuutta aiheu- 
tetaankaan sillä, että annetaan tyttöjen, joilla on jonkin 
verran lahjoja mutta heikko terveys ja herkät hermot, 
opiskella. He saavuttavat kyllä usein päämääränsä, mutta 
hinta, jonka he siitä saavat maksaa, joko sairaalloinen 
sydän tai dikäpä keuhkotautikin, tai aivosairaus, on toki 
aivan liian korkea. Monet jäävät myös taipaleelle, ja 
heidän on pakko keskeyttää opintonsa. 

Miten on nyt vanhempien suhtauduttava huonoihin 
arvosanoihin? Ensiksi tulee heidän muistaa, että vain 
yksi voi olla luokalla ensimmäinen. Jos tuollaisen huo- 
non arvostelun saanut lapsi todella on lahjakas — ja 
eivätkö vanhemmat usein niin luule — on rangaistus pai- 
kallaan. Mutta rangaistuksesta voi jo käydä vakava 
päänpudistus tai moittiva katse. Rangaistusta tulee seu- 
rata toimenpiteitten, jotka saavat lapsen uskollisemmaksi 
opiskelussaan. Jos kysymyksessäoleva lapsi sensijaan 
on heikkolahjainen ja ehkä vielä lisäksi luonteeltaan arka 
ja herkkätunteinen, jonka mieli huonosta todistuksesta on 
entistäkin masentuneempi, on lasta koetettava lohduttaa 

sanomalla esim.: »Toisen kerran onnistut jo paremmin! 
Moni puukin kasvaa vasta myöhemmin ja tulee kuitenkin 
vielä suureksi ja tuottaa enemmän hedelmää kuin toinen, 
ioka niin aikaisin tuli suureksi. — 4 Kun ponnistat voimiasi, 
niin tulet lopuksi varmaan pääsemään yhtä pitkälle kuin 
toverisikin, jotka käsittävät ja oppivat kaikki niin no- 
peasti.» Hauska kävelyretki tai kaunis kertomuskirja aut- 
taa edelleen lasta saavuttamaan takaisin kadottamansa 
itseluottamuksen. Niin, elämä antaa usein aivan toisen- 
laisen todistuksen kuin koulu. Ei loistavalahjaisista, luok- 
kien yli hypänneistä säännöllisesti tule kunnollisimpia, 
pystyvimpiä ihmisiä, vaan useinkin keskinkertaisen lah- 
jakkaista. Syy tähän on varmaankin löydettävissä siitä, 
että lahjakkaille putoavat hedelmät vaivatta helmaan, 
kun keskinkertaisten sensijaan on ponnistettava. Näin 
tulee keskinkertaisen lahjakkaasta luonne, tahdon ihmi- 
nen. Ja tahdqsta kaikki lopultakin riippuu. Ilman pää- 
määrään pyrkivää tahtoa ei ole mitään saavutettavissa 
olemassaolon kamppailussa. Kaiken lisäksi on lahjak- 
kaalla liiaksi vapaata aikaa, mikä houkuttelee häntä velt- 
touteen. Ja onhan tunnettua, ettei mitään ole niin vaikeata 
kestää kuin pitkäaikaisia hyviä päiviä ja menestystä. 

Jos lapset jäävät luokalle, ei vanhempien tule lisätä 
heidän pahaa mieltään. Luokalle jääminen on tavallisesti 
lapselle mitä tuskallisinta. Luokalle jääneen lapsen täy- 
tyy katsella, kuinka hänen ikätoverinsa menevät eteen- 
päin, ehkäpä saavat pysyä rakastetun opettajan opetuk- 
sessa, kun sensijaan hänet luetaan nuorempien lasten 
joukkoon, ja hänen täytyy toisen kerran lukea vanhat 
asiat. Järkevien vanhempien on tiedettävä, että useinkin 
välttämättömästi joidenkin lasten on jäätävä luokalle jo 
muiden oppilaiden ja opettajankin tähden. Kovin heikko 

lapsi vaikeuttaa ylenmäärin opettajan työtä. Opetustoimi 
on suuresti hermoja kuluttavaa, eivätkä vanhemmat saata 
toivoa, että opettaja olisi luokalla vain juuri heidän oman, 
rakkaan pienokaisensa tähden. Tähän tulee vielä lisäksi, 
ettei tovereilta voi vaatia, että luokan oppimäärää hei- 
kompilahjaisten takia alennettaisiin. Täytyy pitää yllä 
tervettä tasapainoa. 

Vanhemmat voivat lohduttaa luokallejäänyttä lasta 
sanomalla esim.: »Jos olet ahkera, saavutat kyllä pää- 
määräsi, vaikka jäisitkin yhdeksi vuodeksi paikallesi. 
Kaksinkertaisesti kudottu pitää paremmin. Eikä se ole 
sinulle mikään nöyryytys, eikä häpeä, vaan parannus- 
keino, että sinun vielä kerran tulee oppia vanha. Ole vain 
reipas, niin toisena vuotena pääset eteenpäin oivallisesti. 
Kas, jos opettaja ei olisi jättänyt sinua luokalle, olisi 
sinulla tänä vuonna ehkä vielä suurempi vaiva oppimi- 
sessa ja rasittaisit itseäsi liiaksi. Kärsivällisyyttä vain, 
niin saavutat kyllä päämääräsi! Katsopa, niinkin oivat 
miehet, kuin luonnontutkija Linne ja kemisti Justus 
Liebig, ovat myös istuneet kaksi vuotta samalla luokalla. 
Rukoile ja tee työtä, niin tulee sinusta kyllä vielä jotakin 
kunnollista! Niin, sinä voit vielä mennä ohi kaikkien tove- 
reittesi, kun vain säilytät rohkeutesi.» 

Viisaat vanhemmat ottavat kaikissa kasvatustoimen- 
piteissään aina huomioon yksilöllisyyden ja lapsen luon- 
teen. .Ja kaikilla asioillahan on useampia eri puolia, ja 
rakkaamme lopullisena päämääränä on kuitenkin etu- 
päässä uskonnollis-siveellinen luonne, rehellinen, hyvä 
ihminen, pään- ja sydämen sivistyksen omaava. Ja oikea 
rakkaus ei anna näennäisyyden johtaa itseään harhaan, 
vaan ajattelee lapsen todellista hyvää, vaikkapa sitten 
perheylpeys tai kukkaro jäisivätkin vähän pienemmiksi. 

JÄRJESTYS JA TÄSMÄLLISYYS. 

»Järjestys hallitsee maailmaa!» — »Täsmällisyys on 
puoli elämää!» — Noissa kahdessa lauseessa on ilmaistu 
vastaanväittämättömät totuudet. Toista ei voi erottaa toi- 
sesta: järjestys ja täsmällisyys kulkevat käsi kädessä, 
kuuluvat yhteen. 

Kuinka miellyttävältä tuntuukaan meistä, kun astues- 
samme sisään johonkin taloon tai jonkin perheen kotiin 
löydämme kaikki oikeilta paikoiltaan, kun huomaamme, 
että siellä kaikki käy täsmällisesti. — Meidän velvollisuu- 
temme itseämme ja lapsiamme kohtaan on olla mi- 
tään, vähäpätöiseltäkään, laiminlyömättä ja katsomatta 
»läpi sormien», mikäli on kysymyksessä järjestys. On 
varsin kuvaavaa perheenäidille, jollei häii oivalla olevan 
mitään korjattavaa siinä, että hän aamuisin ottaa vastaan 
ihmisiä kampaamattomana, pesemättömin kasvoin, että 
liuoneennurkissa on hämähäkinverkkoja, että ikkunaruu- 
dut tulevat liasta melkein läpinäkymättömiksi jne. Yhtä 
turmiollisesti vaikuttaa lapsiin, jos he saavat kuljeskella 
huolimattomasti puettuina ja panna kirjansa likaisina ja 
risaisina koululaukkuunsa, Olemme antaneet lapsillemme 
kauniin perinnön, joka on mitä suurimmaksi avuksi heidän 
vastaiselle menestymiselleen, jos olemme totuttaneet 
heitä olemaan sietämättä pienintäkään epäjärjestystä 
itsessään ja tavaroissaan. Äiti totuttaa lastaan järjestyk- 
seen, kun hän ankarasti huolehtii siitä, että tämä panee 
kaikki, mitä on käyttänyt, jälleen oikealle paikalleen, ettei 
lapsi revi kevytmielisesti vaatteitaan, että hän huolelli- 
sesti panee ne iltaisin yhteen paikkaan, esim. naulakkoon, 
ettei hän heitä papereita lattialle vaan kokoo kaikki pa- 
laset ja heittää uuniin tai paperikoriin, tai että hän ru- 

maila säällä puhdistaa kenkänsä, ennenkuin tulee huo- 
neeseen, jne. Tulemme näin kohta kokemaan totuuden, 
joka sisältyy sananlaskuun: »mitä nuorena oppii, sen van- 
hana taitaa». Vilkas lapsi saattaa usein koko talon epä- 
järjestykseen, niin että äiti valittaa: »Sinun jälkiäsi täy- 
tyy kaikkialla siivota!» Kuinka tärkeänä pitääkään kun- 
nollinen käsityöläismestari ja kelpo maalaisisäntä järjes- 
tystä! Ennenkuin kisällit tai palvelusväki käyvät levolle, 
on työhuone siivottava ja kaikki työkalut ja talouskapi- 
neet vietävä määrätyille paikoilleen! Ja mikä etu onkaan 
lapselle, jos hän pimeässäkin voi löytää vaatteensa; tuli- 
palon, sattuessa esim. voi hän siten mahdollisiimiman no- 
peasti pukeutua. 

Ulkonaisten asiain järjestys vaikuttaa myös sisäiseen 
järjestykseen; lapsi oppii pitämään ajatuksensa ja tun- 
teensa järjestyksessä, oppii huolehtimaan puheidensa ja 
käytöstapojensa puhtaudesta. 

Tärkeää on myös totuttaa lapsi määrättyyn järjes- 
tykseen ruumiillisten tarpeittensa tyydyttämisessä. On- 
han tunnettua, että lapset mielellään syövät, ja vanhem- 
mat ovat luonnollisesti mielissään, nähdessään, millä ruo- 
kahalulla lapset popsivat annoksensa. Mutta lapsen täytyy 
kuitenkin oppia tietämään, ettei mikä aika päivästä hy- 
vänsä sovi ruoka-ajaksi, vaan että syömisessäkin tulee 
vallita järjestyksen. Sananlaskua: »pidä yllä järjestystä 
myöhään, varhain; ajan, vaivan säästön tuo tää tapa par- 
hain», ei lapsi saa koskaan unohtaa. 

Käsi kädessä järjestyksen kanssa käy täsmällisyys; 
se on järjestystä ajanjaossa. Kuinka vastenmieliseltä 
tuntuulkaan meistä kaikista matkalle lähtiessämme, kun 
olemme luottaneet aseman tornikelloon, joka onkin käy- 
nyt jäljessä, ja meidän on pakko kääntyä takaisin kotiin, 



29 



kun huomaamme junan jo lähteneen. Täsmällisyydellä 
lyö- ja muun ajan jakamisessa on mitä suurin merkitys. 
Hikö Jumalakin osoita luonnon toiminnassa suurta täs- 
mällisyyttä, kun kaikki on tarkalleen jaettu ja järjestetty. 
Kuinka tärkeätä onkaan lapsellesi, että hän tottuu täs- 
mällisyyteen. Tässä suhteessa on tarkkaan otettava huo- 
mioon varsinkin levollemenon ja nousemisen aika. On 
tykkänään nurinkurista, etteivät lapset illalla mitenkään 
halua mennä nukkumaan eivätkä aamulla taas nousta 
ylös. Ensimmäinen päivänjako, minkä lapsi huomaa, on 
ateriahetket, joiden siitä syystä tulee olla täsmällisesti 
samaan aikaan. H mielenkiintoisinkaan leikki, ei hauskin- 
kaan huvitus saa estää lasta ottamasta osaa yhteiseen 
ateriaan. Jos lapsi äidin kehoituksesta huolimatta lyö 
laimin saapua täsmällisesti määrättynä ruoka-aikana, on 
luonnollisin rangaistus, että hänen täytyy se kerta olla 
syömättä. On lapsen terveydelle aina vahingollista, jos 
ruoka-ajat ovat epäsäännöllisiä. 

Täsmällisesti täytyy lapsen myös saapua kouluun; 
viimeisiä valmistuksia ei saa lykätä aivan kouluunilähtö- 
aikaan asti. Koululaukku voidaan jo edellisenä idtana 
panna kuntoon. Ollessaan matkalla kouluun ja kotiin 
lapsi ei saa suotta vitkastella ja kuluttaa aikaa; muillakin 
retkillä ollessaan on -lapsen muistettava täsmällisesti 
palata kotiin. Olisi vielä lukemattomia muita asioita, 
joissa kaikissa lapsen tulee oppia noudattamaan järjes- 
tystä ja täsmällisyyttä.*) Ja nämä ominaisuudet juuri 
vähitellen yhä enemmän ja enemmän herättävät lapsessa 
velvollisuudentuntoa, imikä on niin tärkeä hyve jokaisen 
ihmisen elämässä. 

*) Tee täsmällisyys lapsellesi järkähtämättömäksi laiksi! 
Täsmällisyys on tärkeimpiä inhimillisen elämän hyveitä. Kos- 

LASTEN HELMASYNTEJÄ JA HUONOJA 
TOTTUMUKSIA. 

Vanhempien tehtäviin, vieläpä velvollisuuksiin, kuu- 
luu ottaa tarkka vaari heidän haltuunsa uskottujen lasten 
ruumiillisesta kehityksestä ja heidän tulee poistaa kaikki, 
mikä voisd lapsilta riistää terveyden tai häiritä sitä. Yhtä 
hyvin tulee isän jia äidin harkita keinoja rajoittaa ja tu- 
kahduttaa niin aikaisiin kuin suinkin kaikkia niitä virheitä 
ja huonoja taipumuksia, kaikkia paheita, jotka lapsessa 
heräävät, aiheuttaen usein myöhemmässä elämässä niin 
pahoja tuhoja. Melkeinpä jokaisessa lapsessa esiintyy 
jo aikaisin perittyjä virheitä ja huonoja tapoja. 

Yksi tällainen Iaajallelevinnyt huono tapa on näpis- 
teleminen. Näpistelevillä lapsilla on tarkka kyky eroit- 
taa oma toisen omasta himmentynyt. Useimmiten on 
tämä paha tapa tullut Ia/psille siitä, että he ovat saaneet 
Iidan paljon makeisia. Mikä heidän suulakeaan kiihoit- 
taa, ja mikä heistä näyttää syötäväksikelpaavalta, siihen 
eivät tämänluontoiset iapset voi olla koskematta, heidän 
mielestään heidän välttämättä pitää maistaa siitä. Kuinka 
monen lapsen yllättääkään hänen äitinsä näpistelemässä. 
Vieroittaakseen lapsen tästä huonosta tavasta tulee häntä 

kaan ci lapsia tule kasvatetuksi siihen kyllin aikaisin, ja aikui- 
sille on tuo hyve mitä tarmokkaimman itsekasvatuksen- arvoi- 
nen, sillä taipumus mukavuuteen ja toistaiseksi lykkäämiseen, 
s. o. laiskuuteen, on yleisesti levinnyt inhimillinen virhe. Ei ole 
mitään häiritsevämpää ja enemmän vastuksia tuottavaa kuin 
olla tekemisissä epätäsmällisten ihmisten kanssa. Kaikissa 
tilanteissa ja jokaisella elämän alalla aiheuttavat nuo ihmiset 
esteitä ja harmeja. — Älä ajattele: viidessä minuutissa ei mi- 
tään tapahdu. 

F. Andrae. 

ensi kädessä vakavasti kehoittaa, varoittaa ja valvoa. 
Lasten näpistelyhalu tulee ikävimmin esille silloin, kun 
on vieraita saapuvilla. Eikö silloin tuollainen lapsi katso 
täytyvänsä ensiksi saada pöydältä palan leivoksesta. Ja 
kun hänen pyyntöönsä suhtaudutaan kylmäkiskoisesti, 
eikä sitä heti täytetä, kuinka uppiniskaisen pitkiksi veny- 
vätkään hänen kasvonsa. Silloin ei äiti saa osoittaa lap- 
selle mitään sääliä, eikä missään tapauksessa tyydyttää 
tuota halua. Kun näpistely helposti voi johtaa valhee- 
seen ja varkauteen, on äidin jo aikaisin opetettava lap- 
sensa jättämään kaikki paikoilleen ottamatta tai pyytä- 
mättä niistä mitään. 

Toinen paha tapa lapsilla on lörpöttelynhaliL Se 
ilmenee usein äänekkäällä ja nenäkkäällä tavalla. Kuinka 
vastenmieliseltä tuntuukaan jokaisesta tuollainen nenäkäs 
lapsi, joka kaikki tietää paremmin, pikkuvanhana puhuu 
muiden mukana ja mielellään tahtoo tietää senkin, minkä 
vanhemmat eli aikuiset tahtoisivat pitää vain omana tie- 
tonaan. Sellaisen lörppähuulen suu on aikanaan tukittava, 
häntä on ankarasti kiellettävä puhumasta muulloin, kuin 
häneltä jotakin kysyttäessä, uhalla, että hänet muuten 
erotetaan seurasta. 

Pahin lapsen synti on (kuitenkin valhe. Kyllä on epä- 
totuudelleen, epärehellinen lapsi taipuvainen monenlaisiin 
huonoihin asioihin. Kuinka usein ovatkaan vanhemmat 
itse syypäät tähän lastensa syntiin; milloin on kasvatus 
ollut joko liian velttoa tai liian ankaraa. Miten monesti 
täytyykään lapsen vanhempien toivomuksesta salata to- 
tuutta! »Onko isä kotona?» — »Ei, hän on mennyt ulos.» 
Jotta isää ei häirittäisi, on äiti käskenyt lasta vastaamaan 
niin. Onko sitten ihmeteltävää, jos lapsi lopulta valehte- 
lee myöskin vanhemmilleen? Säälittä on jokainen valhe 

paljastettava, mutta ei heti säälittä rangaistava. Kehoi- 
tuksen, varoituksen ja asian merkityksen selityksen tulee 
käydä ennen rangaistusta. Ennenkuin rangaistaan on 
oltava täysin selvillä siitä, miksi lapsi on valehdel- 
lut, laiskuudestako, välinpitämättömyydestä, kateudesta, 
kerskailunhalusta, vahingonilosta, vaiko tuskasta, ran- 
gaistuksen pelosta tai suorastaan jaloista syistä. Sen 
mukaan määrättäköön rangaistuksen laatu ja määrä. Jos 
on -kysymyksessä vain väärinkäsitys, on se ainoastaan 
oikaistava. 

Lapsissa usein jo varhaisimmassa lapsuudessa esiin- 
tyvä paha tapa on myös riitaisuus. Jos tähän ei tartuta 
oikeaan aikaan tarmokkaalla kädellä, niin pahenee se 
inttämishaluksi, vallanhimoksi ja tappelunhaluksi. Pa- 
rantaaksemme lapsen tästä pahasta tavasta on ensimmäi- 
senä tehtävänämme eroittaa lapsi leikkitovereistaan, Rii- 
danhaluinen lapsi on välttämättä saatava rakastettavam- 
maksi. 

Yhtä usein kuin riidanhalua, huomaamme lapsissa 
uhmattua. Se kehittyy helposti uppiniskaisuudeksi, totte- 
lemattomuudeksi ja itsepäisyydeksi. Tätä huonoa tapaa 
on koetettava parantaa lähinnä ystävällisellä puhutte- 
lulla. Jos se ei auta, niin on kasvattajan henkinen ylem- 
myys ja suurempi kärsivällisyys vaikuttava lapseen te- 
hokkaalla tavalla. Opettajaa kohtaan koulussa ei juuri 
lainkaan osoiteta tihmailua, syystä, että lapset tavallisesti 
kunnioittavat häntä enemmän kuin kotoisia kasvattajiaan. 

Muudan enemmän tytöissä kuin pojissa esiintyvä 
paha tapa on turhamaisuus, joka säännöllisesti -on saanut 
alkunsa muiden esimerkistä. Jo pientä lasta, jonka ym- 
märrys tuskin on herännyt, ylistetään ylenmäärin, hänen 
uudessa puvussaan esiintyessään. Säännöllisesti häviää 

kuitenkin tämä huono tapa, kun lasta ei liiaksi koristella 
eikä hänen ylleen usein pueta parhaita vaatteita. Turha- 
maisuudesta voi helposti kehittyä kateutta, ylpeyttä ja 
itserakkautta. Lapset, joilla on nuo paheet, tuntuvat kai- 
kista ihmisistä vastenmielisiltä. Valitettavasti ei tässä 
ole tilaa käsitellä yllämainittuja huonoja tapoja seikka- 
peräisesti. On voitu tehdä vain ylimalkaisia huomautuk- 
sia Aina on tärikeää olla «tarttumatta heti vihassa ja kiu- 
kussa kiinni lasten pikkusynteihin, vaan on niitä käsitel- 
tävä rauhallisesti ja rakkaudella, katsomatta niitä lätpi 
sonnien, mutta myös liioittelematta. 

Kuten puutarhuri näkee vaivaa pitääkseen vahinko- 
hyönteiset erillään kasveistaan tai hävittääkseen ne, niin 
tulee vanhempienkin vakavasti pyrkiä jo aikaisin vas- 
tustamaan kaikkia lapsissaan ilmeneviä huonoja tapoja ja 
pahoja tottumuksia. Muuten tuottaa puu myöhemmin 
vain turmeltuneita hedelmiä. Suotuinen tulos saavute- 
taan sitä helpommin, mitä aikaisemmin näitä syntejä ale- 
taan tukahuttaa. Silloin nuori vesa voidaan vielä suo- 
ristaa, mutta vanhan väärän puun suoristamiseksi on 
kaikki vaivannäkö turhaa. 



LASTEMME ILOISTA. 

»Missä iloisuus, siellä taivas, 
siellä kaikki menestyy.» 

Jean Paul 

Nuoruus on ilojen aika. Taitelija, joka tahtoi kuvata 
iloa, piti parhaimpana antaa sille nauravan lapsen muo- 
don, sillä vain lapsi voi tuntea puhdasta, huoletonta iloa, 

tuota iloa, joka johtaa mieleen himmeänvihreää metsän- 
rinnettä alas kukoistavaan laaksoon syöksyvän vuoripu- 
ron, joka esteistä piittaamatta, huoletonna hyppelee yli 
kivien ja mättäiden. Lapsi ja ilo kuuluvat yhteen kuten 
sininen taivas ja säteilevä aurinko. En voi kuvitella (mie- 
lessäni lastenkamaria, jossa ei olisi riemua ja ilomieltä, 
ja lapsi, joka ei osaa iloita, muistuttaa kellarissa kasva- 
nutta kalpeaa kukkaa, tuoksutonta, väritöntä. 

Ja ettei -ole vaikeaa ilahduttaa lasta, se tulee 
osoittautumaan jokaiselle, joka joutuu tekemisiin las- 
ten kanssa. Lasten iloina ovat «mitä 'pienimmät sei- 
kat: kirjava piikivi, varpusen munan kuori, löydetty 
kadonnut leikkikalu, käärerihman pätkä, silkkikankaan- 
palanen nuken pukua varten, vapaa iltapäivä kou- 
lusta, ensimmäinen orvokki puuitarhanaidan vierustalla, 
lupa saada ottaa isän keppi tai panna päähänsä 
äidin hattu; kaikki nämä ovat niitä mitättömiä pik- 
kuasioita, joista lapsi saattaa iloita. Nämä tällaiset pienet 
ilot jokapäiväisen elämän esineistä tulevat onnettomim- 
pienkin, kaikkein kurjimmissakin oloissa kasvavien lasten 
osaksi, kun he jo löytävät ilonsa pelkästään vesilätäkössä 
raahustamisesta tai henkeäsalpaavasta juoksusta ohikul- 
kevien hevosten perässä kärryjen takaa kiinnipitäen. 
Täällä tulee kuusivuotias Kalle koulusta ja huutaa jo kau- 
kaa äidilleen: »Äiti, äiti, tänään on minulla ollut paljon 
iloa!» »Vai niin, olet varmaankin saanut kiitokset opetta- 
jalta», sanoo äiti jännittyneenä. »Pyh, paljon kauniimpaa ; 
olen nähnyt palokunnan! Hei, miten se ryntäsi ohi ikku- 
nan!» vastasi pienokainen. — Kerran kertoo pikku Ville 
opettajalleen, että hänen siskoillaan, Annalla, on keskiviik- 
kona häät. »Mistä sinä iloitset enemmän, hyvistä ruuis- 
tako vai monien vieraiden tulosta?» kysyi opettaja leikil- 

lään. »Eei, en niistä, vaan vinttikamarista. Saan nukkua 
siellä Matin kanssa», kuului vastaus. »No, miksi iloitset 
juuri vinttikamarista?» »Kun siellä ylhäällä on suuri teit- 
takattoinen sänky ja räystäällä kouru, jossa vesi juoksee. 
Ehkä silloin juuri sataa; silloin tippuu vettä katosta läpi 
kamariin. Se vasta olisi hienoa, eikö totta?» leperteli pie- 
nokainen, ja siniset silmät sädehtivät iloisesta toivosta 
saada nähdä — kattokouru. 

Luokallaan antoi eräs opettaja lasten kerran kirjoit- 
taa aineen: »Mikä minulle tuottaa eniten iloa?» — Mitä ih- 
meellisiä asioita niissä mainittiinkaan! Melkein kaikki 
tytöt ovat mieluimmin kävelyllä vanhempiensa kanssa. 
Niin, kävelyretket muodostavatkin todella kokonaisen 
riemujen ketjun, jos vanhemmat vain osaavat lapsille 
esittää luonnon ihanuuksia huvittavalla tavalla. Kerropa 
heille vain pikkukertomus tai satu kevätesikoista, joita 
he poimivat kevään kirjavilta tienvierustoilta, ohdak- 
keesta, joka tuolla aidanseipään vieressä jäykkätiä tör- 
röttää! Näytä heille pieniä luomisen ihmeitä ja pidä 
huolta siitä, että he jokaista pientä kukkaakin rakastavat 
ja pitävät arvossa Jumalan luomuksena! Luonnossa tar- 
joutuu lapselle kokonainen ilojen meri. Mene heidän kans- 
saan myös sieniä keräämään ja marjoja poimimaan, pane 
kaarnavenheet purjehtimaat purossa ja tuo sananjalka 
metsästi kotiin ja istuta puutarhaan! Jos vielä osaat virit- 
tää hauskan matkalaulun, leikkiä piilosilla metsässä hei- 
dän kanssaan tai telmiä metsäkedolla, niin tulet varmaan 
huomaamaan pienokaistesi silmien loistavan, sydänten 
sykkivän entistä reippaammin, ja he tulevat todellakin 
pitämään kävelyretkeä isän ja äidin kanssa yhtenä elä- 
mänsä suurimmista riemuista. Epäilemättä täytyy sinulla 
tässä kaikessa olla lapsia ymmärtävä, avara sydän, etkä 

saa liiaiksi rajoittaa heidän vapauttaan. Joku ryppy vaat- 
teissa ei saa suututtaa sinua, eikä joku likatahra saattaa 
pahalle tuulelle. Muuten käy sinulle kuten useille niistä 
sunnuntaihuvimatkailijoista, jotka suurin joukoin illalla 
palaavat suurkaupunkiin. Tarkastapa heitä kerran tar- 
koin! Saa turhaan etsiä heidän kasvoistaan edes vä- 
häistä häivähdystä todellisesta, lapsellisesta ilosta. Äiti 
toruu likaantuneista vaatteista, joita valitessa hänen oma 
turhamaisuutensa on painanut enemmän vaa'assa kuin 
niiden tarkoituksenmukaisuus ja lasten mukavuus. Isä 
laskee synkkänä muristen kustannuksia. Hänenkin huo- 
nosta tuulestaan saavat lapset osansa, sillä luonnollisesti 
on juuri tuon pikkuväen tähden matka maalle tehtykin. 
Mutta isä ja äiti eivät ole osanneet loihtia esille todellista 
lapseniloa, eivät riemuita lasten kanssa, eivät olla lapsia 
lasten joukossa. 

Mutta palatkaamme jälleen aineisiin. Joukko poikia ja 
tyttöjä-pitää suurimpana ilonaan saada lukea kaunista 
kertomuskirjaa, kuulla äidin kertovan satuja tai isän illalla 
lukevan ääneen hyvää kirjaa. Ne ovat etupäässä herkät, 
opinhaluiset lapset, jotka mielellään lukevat ja haluavat 
kuulla »jotakin uutta». Heille on hetki äidin satunurkassa 
riemurikkain. Ääneen-lukemiselle pitäisi muuten joka ko- 
dissa pyhittää yksi ilta viikossa. Tarjoamansa huvin 
lisäksi se myös laajentaa tietopiiriä. 

Pikku Elsa löytää suurimman onnensa musiikissa. 
Hän kirjoittaa: »Pianonsoittoa rakastan enemmän kuin 
mitään muuta, enemmän kuin nukkeanikin. Kun voin 
esittää äidille uuden kappaleen, olen kovin iloinen, ja kun 
hän sanoo: »Se oli kaunista, tyttöseni!» voisin melkein 
huutaa ilosta!» Todellakin, pienokainen on oikeassa. 
Kotimusiikki, soitto ja laulu, on oikea ilojen aarreaitta, ja 

ken on nuoruudessaan oppinut soittamaan ja laulamaan, 
hän voi myöhemmin elämässä lauluilla ja soitolla karkoit- 
taa monet surut ja tuskat sydämestään. Siksi pitäisi joka 
kodissa olla jokin soittokone, vaikkapa vain kitara tai 
viulu. Vanhempien tulisi usein soittaa ja laulaa muun 
talonväen kanssa, Kuten Martti Lutherkin teki, hän, jolka 
kaikille täysikasvuisille lausuu kehoituksen: »Nuorisoa 
pitää perehdyttää tähän taiteeseen, sillä se kasvattaa 
oivallisia ihmisiä.» — 

Mutta minkälaisia iloja rakastavat meidän pienet poi- 
kamme, rasavillimme? Kaikki heidän eri huvinsa voidaan 
sisällyttää näihin neljään käsitteeseen : pelit, leikit, juok- 
sentelu ulkona ja eläimet. Ja kun muistelemme nuoruut- 
tamme, täytyy meidän useimpien varmaankin yhtyä hei- 
dän mielipiteeseensä ja sanoa : »Ne olivat meidänkin suu- 
rimmat ilomme.» — Pelata myllyä tai dominoa isän 
kanssa pitkinä, hämärinä talvi-iltoina tai loma-aikoina 
mennä toverien kanssa metsään leikkimään rosvoja ja 
poliiseja ja sen jälkeen pyydystää pieniä rautakaloja lois- 
kivasta purosta — sanokaapa, kuka reipas poika ei olisi 
innostunut noihin! Te vanhemmat, suokaa lapsillenne 
noita pieniä iloja, jotka muodostavat lasten paratiisin; 
älkää sulkeko heitä liiaksi sisälle ja ajatelkaa usein omaa 
nuoruuttanne! 

Entä eläimet sitten! MiMä innolla pienet pojat niitä 
hoitavatkaan, ruokkivat ja juottavat ja miten he tuntikau- 
sia saattavat seisoa niitä katselemassa. Ja nuo pienet 
eläimet vaikuttavat edullisesti poikain luonteeseen. ^ Ne 
herättävät heissä harrastusta ja rakkautta eläimiin. Missä 
se suinkin käy päinsä, pitäisi vanhempien laittaa lapsilleen 
pieni talli parille kaniinille tai kanalle. Myös pieni puu- 
tarha, jossa lapset voivat työskennellä, kuuluu niihin hei- 

posti hankittaviin iloihin, jotka niin paljon muovailevat 
lasten luonnetta. 

Kaikkia näitä iloja, jotka vasta tekevät lapset lap- 
siksi, voi täysikasvuinen vain silloin herättää lapsissa, 
kun hän itse niistä iloitsee ja pitää niitä arvossa. Vanhem- 
mat, jotka eivät lapsellisesti naura ja ilakoi lastensa 
kanssa, jäävät lapsensielun srsimmälle vieraiksi, heillä ei 
ole kultaista avainta lasten taivaaseen. He ovat sadun 
paimenpojan kaltaisia, joka oli kadottanut taikavuoren 
avaimen, eikä siksi voinut saada aarteita, joita tiesi siellä 
olevan. Te vanhemmat, palkitsee kyllä vaivan tftsiä tuota 
kultaista avainta ja säilyttää sitä varsinkin näinä ahdis- 
tavan kiireen aikoina. Se äiti, joka vartioi avainta kuin 
pyhäinjäännöstä, omistaa pienokaistensa sydämet jaka- 
mattomina; sillä ilon merkitystä kasvatuksessa ei ole 
vähäksi arvioitava. Se avaa lapsen sydämen helpommin 
hyville vaikutuksille kuin vakavuus ja turhantarkka anka- 
ruus. Lapsensielu on kuin perhossiipi: karkea käsi sär- 
kee hennon loiston, mutta auringonpaiste saa sen säihky- 
mään koko väririkkaassa ihanuudessaan. Ajatuksen : 
»miten tuottaisin lapsilleni iloa?» pitäisi olla vanhempien 
sydämellä yhtä hyvin kuin : ».mitä heille antaisin ruoaksi, 
miten heidät vaatettaisin?» Useinkin vaatii halu tuottaa 
lapsille todellista iloa paljon enemmän epäitsekästä rak- 
kautta ja tarkempaa harkintaa kuin huolehtiminen ravin- 
nosta ja vaatetuksesta. Äidille on monesti paljon hel- 
pompi hankkia pienokaiselleen siro puku kuin tehdä yksi 
lomailtapäivä lapselleen miellyttäväksi pienten, harmia 
tuottamattomien ilojen avulla. 

Ihminen, jolla lapsuudessaan on ollut paljon puhtaita 
iloja ja joka yhä edelleenkin osaa niistä löytää itselleen 
virkistystä ja tyydytystä, kaipaa myöhemminkin kar- 

keitä nautintoja vähemmän kuin se, jonka lapsuus kaut- 
taaltaan on ollut valoton ja jonka aina on täytynyt näl- 
käisenä syrjästä katsella muiden huvittelua. 

Nykypäivien koreilu ja monivivahteinen pintapuoli- 
suus näyttävät melkein alkuunsa tukahduttavan nuo 
todelliset, pienet lapsenilot, jotka kuitenkin muodostavat 
parhaan maaperän ihmissielun siunaukselliselle kehityk- 
selle. Nykyaikainen teatteri, elävät kuvat, sirkus ja muut 
huvittelupaikat pyrkivät häikäisevällä valorunsaudeMaan 
ja ulkonaisella loistollaan vetämään puoleensa ja eksyttä- 
mään useita kristittyjäkin vanhempia. Isät ja äidit* 
Älkää antaiko turhan koreuden sokaista selvää katset- 
tanne* Suojelkaa lapsianne, jotka Jumala teille on usko- 
nut, ettei heistä tänä sekasorron aikana tulisi nautiskeli- 
joita, vaan todellisen elämänilon eJähdyttämiä iäisyys- 
ihmisiä* »Enemmän iloa, mutta vähemmän nautintoja*» 
on parantava lääkemääräys nykyiselle ihmiskunnalle. 
Poimikaa lapsillenne heidän kulkiessaan nuoruutensa kir- 
javilla kedoilla paljon sinisiä orvokkeja ja valkoisia vuok- 
koja, mutta jättäkää suurikukkaiset auringonkukat poimi- 
matta, vaikkapa ne kukoistaisivatkin vieläkin suurempina 
ja pöyhkeämpinä ; sillä pienet ilot virkistävät parhaiten 
kuten kotoinen leipäkin. 



LASTEN YSTÄVISTÄ JA KOULUTOVEREISTA. 

Ensimmäinen koulupäivä on päättynyt. Pikku Hannu 
kiiruhtaa isän luo ja ilmoittaa hänelle kasvot ilosta lois- 
taen: »Isä, minulla cn ystävä!» »Vai niin», sanoo isä, 
> silloin olet siis minut pannut viralta, silloin en minä näh- 
tävästi nyt enää olekaan sinun ystäväsi?» »Ei niin, isä, 

tiedätkö, minä tarkoitan sellaista oikeaa ystävää», änkyt- 
tää Hannu hämillään. »Sinulla on nyt siis sellainen oikea 
ystävä'! Mikä tämän sinun oikean" ystäväsi nimi ab?» 
tiedustelee isä edelleen. »En tiedä», vastaa Hannu, 
»Kuinka», huomauttaa isä, »sinulla on ystävä, etkä tiedä 
edes hänen nimeään. Tiedätkö sitten, missä hän asuu?» 
Ei, ei Hannu tiedä sitäkään. »Entä mitä tekee hänen 
isänsä? Onka »hänellä sisaruksia?» Kaikkea tätä ei Hannu 
tiedä. Hän tietää vain sen, että tuo poika on hänen ystä- 
vänsä. — Ja mitä opettaa tämä kertomus, jonka eräs pas- 
tori kertoi omasta nuorimmasta pojastaan? Lapsi solmii 
nopeasti ystävyyssiteen tietämättä oikeastaan kenen 
kanssa. Hän ei kysy toverilta, jolle hän on sydämessään 
antanut tilan, hänen nimeään, ei, onko hän rikas vai köyhä, 
hän ei välitä hänen ulkomuodostaan ei tiedustele hänen 
kotiaan. Hän näkee hänet, puhuu hänen kanssaan, pitää 
hänestä ja — hän on hänen ystävänsä. Tämä nopea ystä- 
vystyminen perustuu lapsen voimakkaaseen toveruuskai- 
puuseen. Lapsi rakastaa seuraa ja toveruutta ja viihtyy 
parhaiten muiden lasten joukossa. Vanhempien tehtävänä 
on ' johtaa tuo taipumus oikeille urilleen ja ylläpitää sitä 
oikealla tavalla. Aivan nurinkurista olisi tukahduttaa tuo 
vietti ja huolellisesti erottaa lapsi ikäistensä seurasta. 
Sellainen menettely olisi surkuteltavaa ja raukeaisi omaan 
mahdottomuuteensa. Sillä seurustelu pelkästään aikuis- 
ten kanssa ei riitä; lapsi ajattelee ja tuntee toki niin tyk- 
känään toisin, että vieläpä taitavimmankaan kasvattajan 
ei aina onnistu perehtyä lapsen sielunelämään ja ymmär- 
tää sitä. Kokemus opettaa, että lapset, jotka ovat viettä- 
neet lapsuutensa tykkänään muista lapsista eristettyinä, 
ovat myöhemmin osoittaneet omaavansa yksipuoli- 
sesti kehittyneen luonteen; seurustelussa muiden itymis- 

ten kanssa eivät he useinikaan ole voineet saada oikeaa 
otetta, vaan ovat olleet riitaisia ja itsepäisiä. Totta on ja 
on aina oleva: lapset kuuluvat lasten joukkoon! Tämä 
koskee etenkin niitä, nykyaikana niin monia lapsia, joilla 
ei ole sisaruksia. Keskinäisessä seurustelussa lapset 
vasta esiintyvät sellaisina, kuin todella ovat, ottavat ia 
antavat molemminpuolisesti, oppivat toisiltaan; täten tule- 
vat yksityisen kulmat ja särmikkyydet siloitelluiksi ja 
tämä jouduttaa hioutuneen persoonallisuuden muodostu- 
mista. Toveruudehkaipuu tuo kuitenkin mukanaan monta 
vaaraa kasvatukselle, sillä lapsella on tämän vietin ohella 
voimakas jäljittelemisenhalu, ja hän oppii helposti ja no- 
peasti ympäristöltään sekä hyvää että pahaa. Hyvä tut- 
tavuus vaikuttaa aina jalostavasti, kun sen sijaan huonosta 
voi olla hyvinkin suurta vahinkoa. Lapsen sielu on kuin 
vahataulu, johon vähäisinkin ulkopuolinen vaikutus jät- 
tää jälkensä. Niin voi esim. yksi ainoa hutilus turmella 
koko luokan, mutta samoin yksi ainoa uskollinen, ahkera 
ja hyvä oppilas voi myös elähdyttää ja jalostaa koko 
luokan henkeä. Siksi on lapsen seurapiirillä mitä tärkein 
merkitys hänen kehityksessään, ja vanhempien tärkein 
velvollisuus on aikaisimmasta lapsuudesta alkaen valvoa 
lastensa seurustelua ja ystävyyssuhteita. Ei ole niinkään 
tärkeätä, että toveri on erityisemmin viisas tai rikas; 
paljon tärkeämpää on joka tapauksessa, että hänellä on 
oikea mielenlaatu. Kuka oli aina paras, arvokkain ja kun- 
nioitettavin kansansaduissa? Eikö se ollut tyhmä, yksin- 
kertainen, heikkolahjainen mutta suoraluontoinen ja hyvä- 
sydäminen? Ja ketkä julistaa Vapahtaja autuaiksi? Eikö 
juuri rauhantekijöitä, sävyisiä, hengessään köyhiä, puh- 
dassydämisiä? Ei ole kysymys kuoresta, vaan sydämestä, 
joka sen alla sykkii. Pidä siis huolta siitä, että lapsesi 

valitsevat itselleen vain sellaisia ystäviä, joilla on suqra 
Juonne ja puhdas, hyvä sydän. Oikean ystävän rinnalla 
tulevat he kohoamaan ylöspäin ja edistymään sekä ulko- 
naisesti että sisällisesti. Mutta jos huomaat lapsessasi 
huonoja tapoja ja paheita, sanoja ja liikkeitä, jiotka eivät 
sinua miellytä, niin pidäpä häntä silmällä ja tutki erikoi- 
sen tarkasti hänen tuttavapiiriään. Jos olet ipahankuri- 
sessa toverissa huomannut huonojen tottumusten alkuläh- 
teen, niin puhu ensiksi lapsellesi kahden kesken ja osoita 
tuollaisen tuttavuuden vahingollisuus, sekä miten halvek- 
sittavia tuollaiset tavat ovat. Tällaisella kahdenkeski- 
sellä puhelulla on tavallisesti tarkoitettu vaikutus, ja lapsi 
lakkaa vapaaehtoisesti seurustelemasta huonon toverin 
kanssa. Jos niin ei tapahdu, on vanhempien käytettävä 
oikeuttansa ja yksinkertaisesti kiellettävä tuttavuus. Sil- 
loin tulee vapaaehtoisuuden sijaan pakko, vanhempien 
valta. Mutta miten sanoo sananlasku? »Sano minulle, 
kenen kanssa seurustelet, niin minä sanon, mikä sinä 
olet!» Tämä on varmasti totta ja siksi on oikean toverin 
valitseminen tänkeä asia. On ehkä parasta, että lapsi itse 
valitsee, ja sinä vain huomaamatta johtaen ja suojellen 
valvot suhteen kehitystä. Se kuuluu oikeaan tahdik- 
kuuteen. 

Mutta sanotaan myös: »yhdessä kuljettiin, yhdessä 
vangittiin, yhdessä hirtettiin!», eilkä tämä ole vähemmin 
totta, ja sen totuus johtuu siitä, että vieläpä tilapäinen ja 
aivan lyhytaikainenkin toveruus, kun se on huonoa laatua, 
voi tulla turmiolliseksi. Mitenkä tämä voidaan välttää? 
Ennen kaikkea siten, että itse olet lapsellesi oikea toveri. 
Ole itse lapsi hänen seurassaan saavuttaaksesi koko 
hänen lapsellisen rakkautensa, hänen sydämensä. Miten 
voit sen tehdä? Sinun on asuttava hänen taivaassaan, 

oltava mukana hänen leikeissään, ymmärrettävä hänen 
surtuaan ja ilojaan; silloin tulee lapsesi säilymään tove- 
ruudesta, jota olisi voinut seurata »yhdessä hirttäminen.» 

Nykyaikana, jiolloin nuorison villiintyminen ja sen 
kasvatuksen laiminlyönti pelottavassa määrässä lisään- 
tyy, tulee kristittyjen vanhempien huolellisella kasvatuk- 
sella kiinnittää omat lapsensa niin lujasti hyvään, että he 
voivat muille olla hyvinä tovereina ja esikuvina. Sellai- 
sia lujia, varmoja tukipylväitä, joiden nojalla monet hei- 
kot, huonosti kasvatetut, 'kaduilla villiintyneet lapset voi- 
vat kohota, tarvitsee meidän aikamme. 

Katsoen niihin moninaisiin vaaroihin, jotka nuori- 
soamme joka askeleella ovat uhkaamassa, on isien ja 
äitien velvollisuus enemmän kuin tähän asti suunnata 
huomionsa lastensa leikkitovereihin ja ystäviin. Tarkka 
valvonta on tässä suhteessa aivan välttämätön. Vanhem- 
pien uskollinen vaarinpito on jo suojellut monta ihmistä 
joutumasta turmioon nuoruudessaan. Voi niitä isiä ja 
äitejä, jotka tässä asiassa ovat huolimattomia ja heikkoja! 
He saavat myöhemmin niittää heikkoutensa ja huolimat- 
tomuutensa hedelmät tuskalla ja huokauksilla. Mutta 
paraskaan inhimillinen johto ja varjelu ei auta, jos Ju- 
mala ei armonsa kädellä ohjaa lastamme. Siksi on kris- 
tittyjen vanlhernpien näinä vaarallisina aikoina lastensa 
kanssa rukoiltava suojelusta kaikesta pahasta ja pyy- 
dettävä oikealta ystävältä taivaassa myös oikeita ystä- 
viä lapsillensa. 

KASVATUS KAUNEUTEEN. 

Ihmisessä on kaksi eri puolta, ruumis ja sielu, eli ku- 
ten raamatun luomiskertomuksessa sanotaan, että Jumala 

loi ihmisen maan tomusta ja puhalsi hänen sieramiinsa 
elävän hengen. Siksi puhutaan, kysymyksen ollessa kas- 
vatuksestakin, ruumiillisesta ja henkisestä kasvatuksesta. 
Jälkimmäisessä eroitetaan, johtuen sielun kolmesta eri 
kyvystä, kolme eri puolta: älyllinen kasvatus, s. o. pyrki- 
mys tietoon eli yleensä totuuteen; siveellis-uskonnollinen, 
jonka päämääränä on hyve; ja esteettinen kasvatus, jonka 
tehtävänä on kauneudentajunnan kehittäminen. Jokainen 
näistä kasvatussuunnista on välttämätön kehitykselle ja 
sivistykselle. Meidän ei tule kehittyä vain tietäviksi ja 
ajatteleviksi, ei vain uskonnollisiksi ja siveellisiksi henki- 
löiksi, vaan meistä täytyy myös tulla ihmisiä, jotka ym- 
märtävät kauneutta ja toteuttavat sitä mitä moninaisim- 
milla tavoilla. Paljon huomiota on tähän asti kiinnitetty 
molempiin ensinmainittuihin kasvatusaloihin, kun sen- 
sijaan kauneusaistin kehittäminen on jäänyt sivuasiaksi, 
ja kuitenkin on sillä niin hyvin lapselle kuin aikuisellekin 
suuri merkitys ja mittaamaton arvo. Se, joka rakastaa 
kauneutta, pysyy erillään kaikesta rumasta, raa'asta ja 
huonosta. Siksi onkin tärkeää, että lapsen kauneusaisti 
niin pian kuin suinkin herää ja että sitä tehokkaasti kehi- 
tetään. 

Ei ole ainoastaan koulun tehtävä herättää ja kehittää 
lapsen kauneusaistia, vaan mahdollisimman aikaisin on 
myös kodin ja nimenomaan vanhempien alettava lapsen 
kasvatus kauneuteen. Mitenkä se tapahtuu, siitä koete- 
taan seuraavassa antaa ohjeita. Ensiksi kuuluu siihen 
vaikutus lapseen itseensä, toiseksi hänen ympäristöönsä. 

Ensi hoito, minkä äiti on velvollinen lapselle anta- 
maan, tulee ruumiin osalle, ja se on täriceä, sillä vain 
»terveessä ruumiissa asuu terve sielu». Muinoinen Krei- 
kan kansa antoi erikoisesti arvoa ruumiinmuodoille. Eikö 

sinullakin-, äiti, olisi syytä tässä suhteessa totuttaa lastasi 
ottamaan vaarin ryhdistään kävellessään, seisoessaan ja 
istuessaan? On käveltävä suorana, olkapäät taaksepäin 
vedettynä ja pää pystyssä, silti olematta sotilaallisen 
jäykkä ja teennäinen, ei unisesti mutta ei myöskään kuin 
tanssien, ei raskaasti mutta ei myös laahustaen, herättä- 
mättä erikoisempaa melua, mutta ei myöskään hiipien. 
Kuinfka paljon toivomisen varaa jättääkään usein las- 
temme käveleminen, nimenomaan mikäli on kysymyk- 
sessä liikkuminen rappukäytävissä. Hiljaa ja huolellisesti 
tulee myöskin oven ' sulkemisen ja avaamisen tapahtua. 
Tässä suhteessa puuttuu useilta lapsilta säädyllisyyttä, 
tahdikkuutta ja taitavuutta; äidin velvollisuus on totut- 
taa lapsiaan siihen ja valvoa heidän käyttäytymistään 
tässä suhteessa. Myöskin on ramaa istua kumarassa, 
rauhattomasti käännellen ja väännellen ruumistaan, kiik- 
kuminen tuolilla, ijalkojen kopisteleminen ja viskeieminen 
ja niiden kiertäminen tuolinjalkojen ympäri. Kuinka sa- 
nanmukaisesti koukussa lapset usein istuvatkaan tuolil- 
laan lukiessaan, pää syvään eteenpäin painuneena, nenä 
melkein kiinni kirjassa tai virkkuutyössä — kuten elävä 
kysymysmerkki — eivätkä vanhemmat huomaa sitä. 
Myöskin tervehtiminen kohteliaisuuden ilmaisuna on tässä 
mainittava. Joko sitten ion kysymyksessä pienen käden 
ojentaminen tervehdykseksi tai jäähyväisiksi, pään pal- 
jastaminen huoneeseen sisään astuessa tai selän taivutus 
kumartaessa ja tytöillä niiaaminen — ^ kaikessa tulee 
kiinnittää huomiota kauraiseen suoritukseen. 

Ruumiin liikkeiden hallitsemisen ohella on varsinkin 
vaatetus omansa herättämään ja kehittämään lapsen kau- 
neustajuntaa. Lapsen puvun oin ilmaistava makua niin 
hyvin muotoon kuin värisommitteluun nähden. Tällä ei 

suinkaan ole tahdottu sanoa, että jokaista muotia olisi 
noudatettava. Puvun suhteen on kyllä otettava huomioon 
kauneus-, terveys- ja- säädyllisyysnäkökohdat, mutta ei 
miellyttämishalua. Kuinka ymmärtämättömiä tässä suh- 
teessa useat äidit ovatkaan ja kuinka he turmelevatkaan 
lastensa, varsinkin tyttöjen, luonteen, koristamalla heitä 
silmiinpistävällä tavalla, että he ovat kuin nukkeja tai 
papukaijoja. Ei äidin aina tule ostaa lapsilleen kalleimpia 
vaatteita, eihän siihen jokaisella ole vanojakaan, eikä se 
myöskään ole pääasia. Yksinkertaiset vaatteet voivat 
myös olla kauniita, kotona neulotutkin, sillä: »puhtaus ia 
eheys tekee halvatkin vaatteet sieviksi.» 

Edelleen vaikuttaa kauneusaistin kehitykseen puh- 
taus ia siisteys. Puhtaus kuuluu kauneuden olennaisiin 
tunnusmerkkeihin; kaunotar, joka ei ole peseytynyt, ei 
olekaan mikään kaunotar. Monet lapset pysyvät mahdol- 
lisimman puhtaina ja siisteinä sellaisissakin toimissa, joita 
ci voi pitää siisteinä, kun sensijaan toiset heti tahrivat 
itsensä vähänkin likaisessa työssä. Puhtauteen liittyy 
myös järjestyksenrakkaus. Varhainen tottumus järjes- 
tykseen kehittää eloisaa taipumusta kauneuden tajuami- 
seen. Missä lapsi aina ympäristössään kohtaa puhtautta, 
siisteyttä, 'Säädyllisyyttä ja järjestystä ja missä kaikki 
likaisuus, epäjärjestys ja siivoton pidetään hänestä loi- 
tolla, siellä kasvaa myöskin nuoreen mieleen kuntoa, sää- 
dyllisyyttä ja kauneutta. 

Edelleen kuuluu ihmisen kauneuteen myös hänen 
puheensa. Pidä (huolta, äiti, että lapsesi oppii puhumaan 
selvästi, oikein ja puhtaasti. Kaiken sopimattoman, räy- 
häävän, ruman ja raa'an on hävittävä lasten puhetavasta. 
Hyvin tärkeä merkitys on tässä suhteessa täysikasvuis- 
ten esimerkillä ja lasten ympäristöllä: vanhemmilla, apet- 

tajilla, palvelusväellä ja leikkitovereilla. Ympäristö, missä 
kaikessa vallitsee sopusointu, missä puhutaan hillitysti ja 
valituin sanoin, vaikuttaa aivan varmasti toisella tavailla 
lapseen kuin sellainen ympäristö, missä vain huudetaan, 
käytetään mielellään raatoja ja rivoja sanoja, missä sol- 
vaukset ja kiroukset kuuluvat jokapäiväisyyksiin. Yleisiä 
solvaussanoja, kirosanoja ja hävyttömiä puheenparsia ei 
mitenkään saa sietää, ne tekevät lapsen raakaluontoiseksi. 
Lasta on vähitellen totutettava arkatunteiseksi siinä suh- 
teessa, ettei hän rumenna puhettaan hävettävillä sanoilla. 

Seikka, joka kodissa puhtauden ja järjestyksen ohella 
myöskin vaikuttaa kauneusaistiin, on huoneiden järjes- 
tely ja sisustus; huonekalujen koossa, muodoissa ja vä- 
reissä on sopusoinnun vaölittava. Pöydän, tuolin, kaapin, 
jne. on oltava väriltään ja muodoltaan aistikkaita ja muo- 
dostettava yhdessä seinäpaperien, peilin ja seinillä riip- 
puvien taulujen kanssa sopusuhtainen, miellyttävä koko- 
naisuus. Ikkunalla olkoon kukkia ja lasta on totutettava 
kukkien hoitoon. Puutarha, josta lapsikin saa mainita 
jotakin pientä sarkaa omakseen, auttaa suuresti kehittä- 
mään kauneudenaistia. Väheksittävä ei myöskään ole 
kuvan arvioa, sillä sekin puhuu meille kauneudesta, vaik- 
kakin mykällä ja välillisellä tavalla, ja siitä voi tulla rakas 
toveri ja ystävä. On kuitenkin välttämätöntä, että kuva 
on oikeaa lajia, että kieli, jota se puhuu, on jalo ja arvo- 
kas. Usein näkee huoneiden seinillä joko aivan mitättö- 
miä tai huonojakin kuvia. Monien lasten huvikiirjojen 
kuvat eivät lainkaan ole omiaan herättämään kauneuden- 
aistia eloon. Paljon ruinaa tarjotaan vielä tänäänkin lap- 
sille taiteen hienon nimen varjolla. Kuinka epämiellyttä- 
viä ovatkaan monet lastenkirjoissa esiintyvät narri- ja 
hirmukuvat. 

Mutta lasten ei tule oppia tuntemaan kauneutta ja 
kauneusmuotoja ainoastaan kuvista, vaan myös itse tuon- 
nosta. Pieni kukka ikkunanlaudalla, vihreät koivunoksat, 
joilla huone koristetaan juhannuksena, joulukuusi, häkki- 
lintu, jonka laulusta lapsi nauttii, kodissa, pihalla ja puu- 
tarhassa tehtyjen löytöretkien tulokset: kaikki tuo kehit- 
tää lapsen luonnonaistia. Suuri luonnontutkija Linne, jolle 
hänen äitinsä pani kukkia ja kasveja kehtoon, jottei hän 
itkisi, on tunnustanut, että hänessä siten ensiksi heräsi 
raikkaus luontoon. Ennen kaikkea vietäköön lapsi ulos 
luonnon suureen temppeliin, jonka kattona on sininen tai- 
vas. »Luonnossa ilmenee kauneutta ja ylevyyttä aivan 
yltäkylläisessä määrässä», sanoo ScMler. Aamu- ja 
iltarusko, sateenkaari, kimaltelevat kastepisarat, leppoisa 
kuu rauhallisessa kulussaan pilvien reunoja hopeoivana, 
ystävällisesti vilkuttavat tähdet, rajuilman majesteetilli- 
nen näytelmä — kaikki nuo ovat ilmiöitä, joiden kauneu- 
delle jokaisen ihmisen, ja ennen kaikkea myös lasten, 
mielen on oltava avoinna. Tuhannet ja taas tuhannet 
luonnonesineet, jotka ihastuttavat kauneutta tajuavaa 
mieltä, ympäröivät meitä, kohisevasta koskesta ja pil- 
viätavoittelevasta vuoresta alkaen vähäpätöisimpään 
simpukankuoren helmeen saakka, ylpeästä hongasta vaa- 
timattomaan orvokkiin, majesteetillisesta eläinten kunin- 
kaasta pieneen, loistavaan kiiltomatoon saakka. Kiinnitä 
vain lapsesi tarkkaavaisuus luonnon täydellisiin muotoi- 
hin, jotka meitä miellyttävät osiensa sopusoinnulla, roh- 
keutensa, suloutensa ja leppoisuutensa suurenmoisuu- 
della, ja kauneusaisti lapsessa herää, ja lapsi alkaa etsiä 
uusia samanlaisia kuvia. Esitä häneJle joutsenen tai jalo- 
rotuisen hevosen ihana muoto kuvalla tai sanoilla, näytä 
hänelle ruusun kauneus, liljan puhtaus, tuuhean petäjän 

kuhmuinen runko, ja lapsi löytää iloa näistä kuvauksista, 
ja luonnosta tulee hänelle kauniiden muotojen kokoelma. 

Kauneusaistin kehittymistä voi myös leikki edistää. 
Tässä tulevat nimenomaan kysymykseen rakennuspalik- 
kalaatikko, punonta, palmikointi, mosaikkipeli, kaikenlais- 
ten kuvioiden kuten tähtien ja monikulmioiden muodostelu 
pienistä osista, muotojen ja esineiden muovailu savesta 
tai hiekasta, piirustus, jne. Vanhemmat pojat voivat har- 
rastaa veistoa yms., tytöt taas puuhailla nukkeineen ja 
ompeluksineen. 

Vieläpä lasten kotitehtävien suorittamisessakin voi 
koti vaikuttaa kauneuden hyväksi; tehtävät on suoritet- 
tava huolellisuudella, kirjoituksen on oltava kaunista, 
vihkojen puhtaita, kirjoja ja koulutarpeita on pidettävä 
hyvin. 

Jo käsiteltyjen seikkojen lisäksi on myös kotimusiikin 
harrastus omansa karkoittamaan nuorison sielusta ruman 
ja alhaisen; se jalostaa lapsen mieltä ja herättää rak- 
kautta kauniiseen. 

Kauneusaistin kehittäminen on lapselle, kuten aikui- 
sellekin suuriarvoinen, kuten Schiller sanoo; »Vain kau- 
neuden aamuportin kautta astut tiedon valtakuntaan.» 
Kaunis ei tosin voi hyvää korvata, kuitenkin se saa 
meissä aikaan hyvälle otollisen mielialan. Kauneuden- 
ilosta kehittyy myös kauneudenaisti; kauneudesta tulee 
voima meidän elämässämme. Se, jolle ruma ja epäpuhdas 
ulkomaailmassa on vastenmielistä, ei tunne sieluneläimäs- 
säänkään mieltymystä likaiseen ja rumaan. Kasvatus kau- 
neuteen antaa koko elämälle jalon, ylhäisen sisällön ja 
korottaa sen vasta oikeaan arvoonsa. 

Kauneuden aiheuttama ilo kohottaa meidät jokapäi- 
väisen elämän yläpuolelle; se on puhtaiden ja jalojen nau- 

tintojen lähde. Se kiinnittää yhteisellä siteellä toisiinsa 
kaikki, jotka sitä harrastavat, ja antaa elämälle hienoutta 
ja suloa, lempeyttä ja puhtautta. Niin pysyy meille kau- 
neuden tuottama ilo kautta koko elämämme, vanhuuden 
päiviimme saakka, tyhjentymättömänä lähteenä, joka tar- 
joaa rikkaimmat, jaloimmat ja Jumalan kuvan kaltaiseksi 
luodulle ihmishengelle arvokkaimmat elämännautinnot. 

Niin, harkitkaamme edelleenkin, isät ja äidit, las- 
temme kasvattajina keinoja ja teitä lastemme menestyk- 
selliseksi kasvattamiseksi ja kehittämiseksi kaikkeen suu- 
reen, jaloon, kauniiseen ja ylevään, rakentaaksemme ko- 
dissa, perheen keskuudessa, ikuisen, jumalallisen kauneu- 
den temppelin ihmissydämissä. Kasvatus kauneudenrak- 
kauteen on hyvä suojeluskeino usein raakoja ja kaiken 
hyvän kuolettavia elämän myrskyjä vastaan. 

Harrastaa hyvettä, etsiä totuutta, 

rakastaa kauneutta! 

Ei puhtaampaa onnea ihminen täällä 

voi saada maan päällä! 

Myös enkelit lähteistä noista saa 

ilonsa ammentaa. 

Gerok. 



KERTOMINEN ON HIENO, ARVOSSAPIDETTÄVÄ 
KOTITAIDE. 

Muudan tunnettu saksalainen koulumies kuvaa kir- 
jassaan, jonka nimenä on »Kotona isän ja äidin luona», 
oivallisella tavalla nuoruudenaikaansa. Äidin syvä kun- 
nioittaminen, hiljainen, suuri kiitollisuus tuota hurskasta, 

viisasta naista kohtaan, joka kokonaan eli lapsilleen ja 
jakoi heidän kanssaan kaikki heidän pienet ilonsa ja su- 
runsa, on läpikäyvänä piirteenä koko kirjassa. 

Kävelyretki halki kanervanummien äidin kanssa on 
sekä suurille että pienillle lapsille juhlapäivä, sillä kaikesta, 
mikä siellä ryömii, liikkuu ja elää, osaa hän kertoa hert- 
taisia, pieniä kertomuksia ja jutella oikein "miellyttävästi. 
Ja illalla kokoontuvat lajpset »äidin satunurkkaan» — 
mutta nyt tahdomme antaa kirjailijan itsensä kertoa, mitä 
siellä tapahtuu. 

»Kun me nyt olemme palanneet kotiin nummelta, ovat 
Liisa ja Anna-Mari kattaneet meille illallispöydän : lasilli- 
nen piimää ruisleivän kera. Se maistuu meistä oivalli- 
selta, ja me nautimme sen iloisella ja kiitollisella sydä- 
mellä 'kaiken hyvän anitajaa kohtaan, vaieten, puhumatta 
ja kysymättä mitään. Niin oli talon tapa. Ja kun joskus 
pöydässä puhuttiin, tekivät niin vanhemmat, isä ja äiti. 

Kun illallisen jälkeen ruoat on korjattu pöydältä, ve- 
täytyy äiti uuninnurkkaan nojatuoliinsa, ja me kerään- 
nymme iloinen odotus mielessä hänen ympärilleen, sillä 
me tiedämme: nyt kertoo äiti sadun! 

Ja ennenkuin edes olemme ajatelleet tuota ajatusta 
loppuun, sanoo hän jo: »No, lapset, nyt saatte jokainen 
avata säkkinne ja tuoda sieltä yhden kysymyksen, jonka 
olette sinne kätkeneet ja mukananne tuoneet nummelta, 
mutta vain yhden, ja -sievässä järjestyksessä niin että 
pienokaiset aloittavat. Ja sitten kerron teille noista ky- 
symyksistä sadun, mutta vain yhden.» 

Me teemme, kuten oli määrä, ja jokainen tuo yhden 
kysymyksen esille säkistään. 

— Mistä on kaunokainen saanut nimensä? tahtoo 
Heino tietää, 



52 



— Miksi käki aina huutaa »kukkuu»? kysyy Laura. 

— Miksi nimitetään kaunista punakukkaista kukkaa 
tuhatkaunokiksi? kysyn minä. 

— Miksi on koivulla niin vaalea puku? tahtoo Anna- 
Mari tietää. 

Äidin kasvoille leviää valoisa hymy hänen kuunnel- 
lessaan kysyimyksiämme. Ja nyt kysyy hän, mistä hänein 
tulee kertoa, korpisammakostako vaiko vanhasta tonttu- 
ukosta, tuhatkaunokista vaiko kaunokaisesta, leivosesta, 
käestä vaiko ehkä koivusta? 

— Kaunokaisesta, äiti, huudaimme me kuin yhdestä 
suusta, kaunokaisesta! 

Silloin teki hän pyyntömme mukaan ia kertoi sadun 
kaunokaisesta. 

Hiljaa, hiljaa kuin hiiret, kuuntelemme me häntä. Niin 
hiljaa, että olisi saattanut kuulla, jos enkeli olisi lentänyt 
läpi huoneen. Ei kukaan hiiskunut sanaakaan vielä sil- 
loinkaan, kun äiti jo aikaa oli lopettanut kertomuksensa. 
Lopulta sanomme kuitenkin: »Se oli kaunista, niin kau- 
nista!» ja pyydämme ja rukoilemme: »Voi äiti, vielä yksi, 
vain yksi!» Mutta äiti on taipumaton. »Ei», sanoo hän, 
»joka ilta vain yksi, niin sopii parhaiten sekä teille että 
minulle.» Silloin pyydämme me häneltä, että hän ker- 
toisi vielä kerran sadun kaunokaisesta. Ja sen hän tekikin. 

Kun tänään jälleen muistoissani kiinnitän katseeni 
äitini satunurkkaan, tulvehtii sieltä sieluuni sellainen 
muistojen paljous, että tuskin voin löytää sieltä sopivaa 
johtolankaa. Jokainen kasvi, lehti, kukka ja eläin elää 
vielä muistoissani. 

Enimmäkseen olivat hänen satunsa vastauksia kysy- 
myssäkistämme kotoisiin oleviin kysymyksiin. Ja kuinka 
mestarillisesti osasikaan hän, levittäessään silmiemme 

eteen luomisen ihmeellisen kudoksen, samalla tehdä sen 
meille pyhäksi ja suojelemisen ja rakkauden arvoiseksi! 

Monta satua kertoi hän myös meille siroittaakseen 
sydämiimme hyvän siemeniä tai peratakseen sieltä rikka- 
ruohoja. Kuitenkin kertoi hän senkaltaisia satuja vain 
saadessaan siihen välittömän aiheen, eikä hän koskaan 
liittänyt niihin mitään siveellistä opetusta. Niinpä muis- 
tan, kuinka eräs sisaristani, Joka pitkänä talvi-iltana oli 
ahkerasti kehrännyt, ei menetellyt kyllin varovaisesti 
värttinänsä kanssa. Luulen, että se oli Anna-Mari, Ja 
nyt kertoi äiti sadun värttinästä. Me emme ole sitä unoh- 
taneet Ja Anna-Mari oppi olemaan maltillinen. 

Usein kertoi äiti myös sadun, kun muiden ihmisten 
jokin työ, hyvä tai paha, koski hänen sydämeensä. Niin 
oli esim. eräs mylläri nummella tullut keppikerjäläiseksi, 
kun hän aina oli pettänyt talonpoikia myllytullia ottaes- 
saan. Ihmiset olivat alkaneet (käydä toisen myllärin luona. 
Nyt sai mylly seistä ja hänen mökkiinsä verkalleen lahota. 

Monta satua kertoi tuo hyvä äiti myös lohduttaakseen 
ja reipastuttaakseen itseään. 

Nälkä ahdisti kerran perhettä koulutalossa num- 
mella, eikä meillä lapsilla ollqt vaatetta eikä ruokaa, ja 
meitä oli kuitenkin kokonaista seitsemän. Tämän lisälksi 
painoivat vanhat vedat, jotka olisi tullut maksaa. Silloin 
kertoi hän meille sadun lentelevistä hämälhäkinverkoista, 
sangen kallisarvoinen muisto minulle, koska siitä henkii se 
kallionluja, murtumaton luottamus Jumalaan, mikä sen 
kertojalla oli. 

Satunurkka oli äitini koulu. Tästä hiljaisesta nur- 
kasta ovat vielä nytkin vaikuttavat siunauksen virrat 
meille virranneet, meille, joilla oli onni olla hänen lap- 
siaan.» 

Tuollainen satunurkka, paremmin ehkä »kertomus- 
nurkka», tulisi olla joka kodissa! Sinne kokoaisi äiti 
pitkinä, harmaina talvi-iltoina lapset ympärilleen ja ker- 
toisi heille satuja ja tarinoita, kertomuksia elämästä ja 
raamatusta. Siinä olisi side, joka lujasti kiinnittäisi sydä- 
met toisiinsa, ja se olisi pyhä hetki, jolloin sieluun kylvet- 
täisiin hyvää siementä. 

Mutta myös ulkona metsissä ja kedoilla, suuren Luo- 
jamme ylevän luonnon keskellä, on hiljaisia nurkkauksia 
ja sopivia kertomistilaisuuksia. Runoilija Schiller kertoo, 
kuinka hänen äitinsä eräällä aamukävelyllä kertoi lapsil- 
leen Kristuksen taivaaseen astumisesta sellaisella innolla, 
että he, tultuaan ylös kukkulalle, kaikki lankesivat pol- 
villeen. Schillerin äiti voisi tässä suhteessa olla kaikille 
äideille esikuvana. 

Samanlaisen elämyksen lapsuudestaan kertoo eräs 
toinenkin kirjailija. Hänen kerran pienenä poikana kul- 
kiessaan isänsä kanssa viljapeltojen halki, selitti isä hä- 
nelle vertauksen kylväjästä niin havainnollisesti, että hän 
ei myöhemminkään voinut sitä unohtaa ja aina ajatteli 
sitä joutuessaan kulkemaan viljapellon sivuitse. 

Täällä kuulen kuitenkin vastaväitteen: »Minä en osaa 
niin mestarillisesti kertoa, minulta puuttuu lahjoja.» Totta 
kyllä, että kertominen on taito, mutta se on niin yksinker- 
tainen taito, että sen voi oppia jokainen, joka innokkaasti, 
koko sydämestään siihen ryhtyy. Koetapa vain kerran ja 
kerro lapsillesi kertomus raamatusta, tai joikin tapaus 
nuoruutesi ajoilta, silloin tulet kohta näkemään, mitenkä 
he jännittyneinä kuuntelevat ja silmät loistavina iloitse- 
vat niistä. Jos et osaa oikein kunnollisesti kertoa, niin 
voit ottaa hyvän kirjan ja lukea siitä. 

Kertominen ja ääneen lukeminen ovat vaatimattomia, 

miellyttäviä kotitaiteita, jotka nykyisenä, monipuuhaisena 
aikakautena, jolloin monilla vanhemmilla ei enää ole tar- 
peeksi aikaa lapsiaan varten, ovat häviämässä eivätkä 
kuitenkaan mitenkään saisi unohtua. Äidit, noita kauniita 
taitoja tulee teidän kaikkien enemmän harjoittaa ia 
edistää! 



